Ислом тамаддунининг мангулик маскани / ADOLAT ижтимоий-сиесий газетаси\nИслом тамаддунининг мангулик маскани\nЕр юзида яратилган динларнинг барчаси инсониятнинг имон-эътиқодини мустаҳкамлашга, қавмлар, миллатлар, халқлар ўртасида ўзаро ҳамкорликларни яхшилашга, одамларнинг бу оламни, ҳаётни тўлароқ англаб етишига, дунёда яхшиликларнинг, гўзаллик, ободлик, тамаддуннинг барқарор бўлишига ва яна кўплаб қадриятлар улуғланишига хизмат қилиши аниқ. Жумладан, ислом динининг асосий ғоясида ҳам ана шундай юксак қадриятлар, улуғвор мақсадлар ифодасини топган. Шунинг учун ҳам аждодларимиз ҳисобланган улуғ алломалар ислом дини пайдо бўлгандан бошлаб ўз асарларида бу диннинг инсонпарварлик ғояларини очиб беришга, унинг фалсафаси, илмий асосларини тадқиқ этишга, инсон қалбида имон-эътиқодни мустаҳкамлашдаги ролини кўрсатиб беришга, унинг моҳияти, ақидасини тўғри талқин қилишга аҳамият берганлар.\nАйтайлик, Имом ад-Доримий, Қаффол Шоший, Маҳмуд Замахшарий исломда тафсир илмини, Имом Бухорий, Имом ат-Термизий ҳадис илмини, Абу Мансур Мотуридий, Абул Муъин ан-Насафий калом илмини, Абу Зайд Дабусий, Бурхониддин Марғиноний фиқҳ илмини, Аҳмад Яссавий, Нажмиддин Кубро, Абдуҳолиқ ўиждувоний, Баҳоуддин Нақшбанд тасаввуф таълимотини ўз асарлари билан юксак даражага кўтардилар. Ислом фалсафаси ва илм-маърифати ана шундай асарлар туфайли дунё тамаддуни ва маданиятининг ажралмас қисмига айланди. Афсуски, орадан ўтган даврлар ва йиллар, олам ўзгаришлари, ҳаёт нотинчликлари халқимизни аждодларимиз яратиб кетган бебаҳо меросдан, исломий маърифат ҳамда маънавиятдан узоқлаштирди. Шу билан биргаликда ХХ асрдан бошлаб дунёнинг ҳар хил нуқталарида исломни нотўғри талқин қилиш, унинг асл моҳиятини яхши билмаслик, баъзан эса уни айрим гуруҳлар ва кимсаларнинг ўз шахсий манфаатлари йўлида фойдаланишга уринишлари оқибатида бу дин ҳақида асоссиз қарашлар, турлича муносабатлар юзага келди.\nБугунги кунда оламдаги ўзгаришлар, ҳаётдаги янгиланишлар бу диннинг асл тарихий қадриятларини тиклашни, унинг маданий ва маънавий қудратини адолат билан ўз ўрнига қўйишни, унга холислик билан баҳо беришни талаб қилмоқда. Бошқача айтганда, эндиликда маърифий исломни ривожлантириш, халқимизнинг миллий-диний қадриятларини тиклаш, буюк аждодларимизнинг яратиб кетган асарларини кенг ўрганиш, улар меросини тарғиб-ташвиқ қилиш давлат сиёсатининг муҳим дастуриламалига айланди. Бу борада мамлакатимиз Президенти томонидан катта ишлар амалга оширилмоқда.\nЭнг аввало, давлатимиз раҳбари Бирлашган Миллатлар Ташкилоти минбаридан туриб исломнинг дунё миқёсидаги ўрнига, аждодларимизнинг динимиз ривожига қўшган ҳиссасига юксак баҳо берди. “Маърифат ва диний бағрикенглик” деб номланган махсус резолюцияни қабул қилиш таклифини илгари сурди. Бу нафақат мамлакатимиз ёки ислом оламининг, балки дунё ҳамжамиятининг ҳам эътиборини ўзига жалб этди.\nҚолаверса, мамлакатимиз раҳбари кўрсатмалари асосида Самарқандда Имом Бухорий номидаги халқаро илмий-тадқиқот маркази, Тошкентда Ислом цивилизацияси маркази ташкил этилди. Ўзбекистон Ислом академияси, Мир Араб олий мадрасаси, Олий маъҳад ва бошқа исломий таълим муассасалари фаолият олиб бормоқда. Сурхондарё вилоятида Абу Исо ат-Термизий, Қашқадарё вилоятида Абул Муъин ан-Насафий зиёратгоҳлари қайта қурилиб, илмий-тадқиқот марказларига айлантирилиши кўзда тутилмоқда. Бу ишларнинг барчаси юртимизда “Жаҳолатга қарши — маърифат” шиори остида амалга оширилмоқда.\nАйниқса, Тошкентда Ислом цивилизацияси маркази ташкил этилганлиги мамлакатимиз миқёсида, шу билан биргаликда мусулмон дунёсида катта воқеалардан бири бўлди. Бу марказ ўз бағрига ислом тамаддуни билан боғлиқ жуда кўп моддий ва маънавий бойликларни тўпламоқда. Ҳозирги кунга қадар унга 400 дан ортиқ ноёб қўлёзмалар келтирилди. Аҳоли қўлида сақланаётган нодир қўлёзмалар, ислом олами билан боғлиқ нодир осори-атиқалар йиғилмоқда. Булар орасида энг муҳимлари — аждодларимиз томонидан яратилган дурдона асарлар, қўлёзмалар бўлиши шубҳасиз.\nМарказ бу борада хорижий мамлакатлар — Англия, Франция, Туркия, Россия каби ўнлаб давлатлардаги Оксфорд ислом тадқиқотлари маркази, Франция ислом маркази, Париждаги Лувр музейи, Туркиядаги илмий-текшириш институтлари, Тўпқопи музейи, Санкт-Петербургдаги Эрмитаж давлат музейи сингари муассасалар билан ҳамкорлик ўрнатиб, кўплаб меморандумларга имзо чекишган. Бундай ҳамкорликлар марказнинг илмий, маданий манбаларини бойитиш билан бирга халқаро доирада фаолият юритишига ҳам имкон яратади.\nТабиийки, Ислом цивилизацияси марказининг кенг қамровли фаолият юритиши учун муҳташам бино қад ростлаши талаб этиларди. Президентимиз таклифига кўра бундай бино Тошкентнинг қадимий ва тарихий масканларидан бири Ҳазрати Имом мажмуаси ёнида қуриладиган бўлди. Шу йилнинг 15 июнида, яъни Рамазон ҳайитининг биринчи кунида давлатимиз раҳбари марказ қурилиш майдонига ташриф буюриб, иншоот пойдеворига рамзий тамал тошини қўйди. Хайрли иш ана шундай улуғ айём кунларида яхши ниятлар билан бошланди.\nМарказ лойиҳага кўра уч қаватли тарзда барпо этилиши режалаштирилган. Марказнинг биноси пештоқи Самарқанддаги Мирзо Улуғбек мадрасаси пештоқига монанд қилиб қурилади. Пештоқ ортида эса маҳобатли гумбаз қад кўтаради. Бино ичида ахборот-ресурс маркази, илмий кафедралар, конференция зали, хизмат хоналаридан ташқари кутубхона, аждодларимизнинг ислом дини, илм-фани ривожига қўшган ҳиссасини, санъат, таълим, шаҳарсозлик, меъморлик, қоғоз ишлаб чиқариш ва ёзув тарихи соҳасидаги ютуқларини, анъана ва урф-одатларини намойиш этувчи заллар ҳам ўрин олади. Маҳобатли гумбаз остида эса муқаддас Усмон Қуръони жойлаштириладиган ўлчами 1116 квадрат метрдан иборат катта зал барпо этилади.\nУмуман олганда, Ислом цивилизацияси марказида ҳам музей ишлари амалга оширилади, ҳам илмий тадқиқотлар олиб борилади. Ватанимиздан етишиб чиққан олим ва мутафаккирлар меросининг тарихий ва бугунги цивилизациядаги ўрни тадқиқ этилади. Уларнинг илмий-маънавий жасорати, ибратли ҳаёт йўллари бугунги авлодлар учун ёритиб берилади. Бир сўз билан айтганда, марказ ўз бағрида юртимиз ислом тамаддунининг улуғ маскани эканлигини яққол акс эттиради.\nУлуғ алломаларимиз асарларида илм-маърифатни инсоният учун ўчмас зиё, мангулик нур, дея эътироф этганлар. Жумладан, Абу Лайс Самарқандий “Танбеҳул-ғофилин” асарида бундай деб ёзади: “Саҳобалардан бири Расули акрам ҳузурига келиб, “Дунёда энг улуғ аъмал нима?” деб савол беради. Пайғамбаримиз унга “Илм” деб жавоб беради. Саҳоба бунга қаноатланмай яна шу саволни такрорлайди. Пайғамбаримиз унга яна “Илм” дея жавоб беради. Шунда саҳоба пайғамбаримизга “Мен аъмал ҳақида сўраяпман, илм ҳақида эмас”, дейди. Пайғамбаримиз “Дунёдаги энг улуғ аъмал илмдир. Бошқа ҳамма аъмаллар давр, вақт синовларига дош беролмай унутилади. Аммо илм унинг яратувчиси бу дунёдан кетганидан кейин ҳам кейинги авлодлар учун хизмат қилиб, мангуга қолади. Илм — мангулик аъмалдир”, дейди”. Илм — мангулик аъмал, улуғвор иш эканлигини ҳаёт неча асрлардан бери исботлаб келмоқда. Зеро, барпо этилаётган Ислом цивилизацияси маркази илмнинг тарихий жиҳатдан ҳам, келажак учун ҳам мангуликка дахлдорлиги ифодасидир.\nтарих фанлари доктори\n“Адолат” қабулхоналари — электорат манфаатлари ҳим...\n2017 йил — Халқ билан мулоқот ва инсон манфаатлари йили\nЭзгу мақсадлар йўлида\nИстиқлол йилларида халқимиз эришган ютуқлар ҳар бир юртдошимизнинг ҳаётида чуқур из қолдирди....\nЎзбекистон мустақилликка эришган кундан эътиборан мамлакатларимиз ўртасидаги дўстлик алоқалари изчил ривожланиб бормоқда....\nИлм-фан юксалишида янги босқич...\nБу жараён эндиликда дунёда тараққиёт йўлини тутган барча мамлакатларда эътироф этилмоқда....


COVID-19: Олимлар ташхис қўйишнинг ноодатий йўлини топди - Darakchi\nДУНЁ 11.07.2020, 11:21\nБир гуруҳ олимлар коронавирусни овоз бўйича ҳам аниқлаш усулини топишди. Улар ушбу тадқиқот натижаларини IEEE Open Journal of Engineering in Medicine and Biology журналида эълон қилишди.\nМақолада таъкидланишича, инсоннинг сўзлаши ва овози кўп ҳолларда нафас олиш аппаратларига боғлиқ ва агар масалан, ўпкада қандайдир муаммо пайдо бўлса, у инсон гаплашаётганда ўз аксини кўрсатади.\nТадқиқот пайтида олимлар коронавирусга чалинган лекин касаллик симптомларсиз кечаётган машҳур кишиларнинг овоз ёзувларидан фойдаланишди. Уларнинг инфекция юқтиргунгача ва юқтиргандан кейинги овозлари таҳлил қилинди.\nТадқиқот муаллифларининг аниқлашича, коронавирусга чалинганда товушларнинг турли-туманлиги сезиларли равишда камаяр экан. Таъкидланишича, ушбу камайиш нафас олиш билан боғлиқ овоз табиатига таъсир қилади.\nОлимларнинг маълум қилишича, тадқиқотлар ҳозирча биринчи босқичда турибди ва атиги беш кишининг овоз намуналари текширилган. Якуний натижага келиш учун тадқиқот ишлари ҳали давом этиши керак, дейилади хабарда.


Бош саҳифаЖамиятТошкентда халқаро террористик ташкилот тарафдорлари қўлга олинди\nТошкент шаҳрида халқаро террористик ташкилотининг бир гуруҳ тарафдорлари қўлга олинди. Бу ҳақда Ички ишлар вазирлиги матбуот хизмати хабар қилди.\nХабарга кўра, 30 июнь куни Ўзбекистон Республикаси ДХХ, ИИВ ҳамда Тошкент шаҳар ДХХБ, ИИББ ходимлари билан ҳамкорликда Тошкент шаҳри ҳудудида яширин фаолият олиб борган “Тавҳид ва жиҳод катибаси” (“ТЖК” Ўзбекистон Республикаси Олий судининг 2016 йил 26 сентябрдаги қарори билан террористик деб топилиб, мамлакатимиз ҳудудида унинг фаолияти тақиқланган) халқаро террористик ташкилотининг бир гуруҳ тарафдорлари қўлга олинди.\nШунингдек, ИИВ ҳузуридаги Тергов Департаменти юритувида бўлган жиноят иши доирасида Тошкент шаҳрининг Олмазор ва Шайхонтоҳур туманлари ҳудудидаги 8 та манзилларда тинтув тадбирлари ўтказилиб, 11 нафар шахслар ички ишлар идораларига келтирилди.\nҚўлга олинган шахсларнинг яшаш манзилларидан жиноятга алоқадор бўлган ашёвий далиллар топилиб, қонуний тартибда расмийлаштирилиб олинди. Ҳозирда тергов-суриштирув тадбирлари давом эттирилмоқда.


Сиз шу ердасиз: Бош саҳифа 2016 йил 1-сон Қалблар ороми\nПайғамбаримиз (а.с.) бундай марҳамат қиладилар: “Қайси бир қавм (жамоа) Аллоҳнинг зикри учун йиғилса, уларни фаришталар тавоф қиладилар, уларга Аллоҳнинг раҳмати ёғилади, уларнинг даврасига сокинлик тушади, Аллоҳ уларни Ўзига яқин фаришталар билан бирга ёдлайди” (Имом Муслим).\nАллоҳга тасбеҳ, такбир, таҳлил айтиш, ҳамд, шукр келтириш, дуо ва салавотлар айтиш, Қуръон, намоз ўқиш, рўза тутиш, закот, садақот ва инфоқ ҳамда ҳаж, умра қилиш айни зикрдир.\nДил ва тил билан бажариладиган зикрлар, масалан, тасбеҳ, таҳлил, таҳмид, такбир, Пайғамбаримиз (а.с.)га салавот ва дуоларни таҳоратсиз, жунуб, ҳайзли, нифосли ҳолда ҳам айтавериш жоиз. Йўлда юриб кетаётган ва ҳаммомда ювинаётган ҳолда зикр айтиш мумкин. Зикр айтувчининг оғзи ҳам пок бўлиши лозим. Агар оғизга нажосат, масалан, маст қилувчи ичимлик, гиёҳванд модда, нос ва бошқа нарсалар тушиб қолса, уни сув билан ювиб покламасдан туриб зикр ва дуо ўқиш макруҳдир.\nЗикр ва дуо Аллоҳга тазарру бўлгани учун, қиблага юзини бурган, ҳақиқий муҳтож кишилардек, ялиниб-ёлворган ҳолда қилинса, ижобати яқинроқ, савоби улуғроқ бўлади. Аммо ҳар қандай ҳолатда ҳам зикр ва дуо жоиз эканига Қуръон ояти ва муборак ҳадисларда ҳужжат бор.\nАллоҳ таоло Қуръони каримнинг 13 та сураси 16 оятида зикр-га буюради. Пайғамбаримиз (а.с.) айтдилар: «Эркак киши ярим тунда аёлини уйқудан уйғотса, икковлари ҳам икки ракат намоз ўқисалар, “Аллоҳни кўп зикр этувчи эркаклар ва Аллоҳни кўп зикр этувчи аёллар” қаторига ёзиладилар» (Имом Абу Довуд).\nЗикр пайтида биров салом берса, бирор одамнинг акса урганини эшитса, имом хутба бошлаб қолса, муаззин азон айтиб қолса, бирор кароҳатни кўриб қолса, биров чақириб қолса, бировга ёрдам бериш кераклигини билиб қолса, уйқу ғолиб келса, шу ондаёқ зикрни тўхтатиб, зарур ишни бажариб олади, кейин жойига қайтиб келиб, келган жойидан давом эттиради.\nХулоса қилиб айтганда, зикр банданинг бирор ибодат ёки солиҳ амал билан машғул бўлганда Аллоҳ билан қалбан боғлиқлигидир.\n2016 йил 4 январда эълон қилинган 1676 марта кўрилган


Тошкентда катта бокс ҳафталиги\nАндижонда Осиё чемпионларининг оила аъзолари қутланди\nТошкентдаги «Ўзбекистон» спорт мажмуасида бокс бўйича бўлиб ўтган Осиё чемпионати ниҳоясига етди.\n30 апрель - 7 май кунлари давомида Тошкентдаги «Ўзбекистон» спорт мажмуасида бокс бўйича бўлиб ўтган Осиё чемпионати мезбонларнинг тўла устунлигида якунланди.\nБугун, 7 май куни Тошкентдаги «Ўзбекистон» спорт мажмуасида бокс бўйича бўлиб ўтган Осиё чемпионати ниҳоясининг ёпилиш маросими бўлиб ўтди.\nТўққизинчи финал — тўққизинчи олтин медаль. Баҳодир Жалолов якунлаб берди (Видео)\n+91 килограмм бўлган вазн тоифасида рингга кўтарилган Баҳодир Жалолов қозоғистонлик Камишбек Конкабаевга қарши жангда устунлик қилди ва қитъа биринчилигини чемпион сифатида якунлади.\nСаккизинчиси. Шаҳрам Ғиёсовда ҳам ғалаба\nТошкентда ўтаётган бокс бўйича Осиё чемпионатининг финалида жанг қилган саккизинчи ўзбекистонлик спортчи саккизинчи олтин медаль эгасига айланди.\nАндижон бокс мактаби вакиллари 2 соатда 3та олтин медаль келтирди (Видео)\n“Ўзбекистон” спорт мажмуасида Бокс бўйича Осиё чемпионати 7 май кунига белгиланган финал баҳслари кундузги дастури якунланди.\nЖасурбек Латипов Ўзбекистонга олтинчи олтин медални олиб берди (Видео)\n“Ўзбекистон” спорт мажмуасида Бокс бўйича Осиё чемпионати финал баҳслари давом этмоқда\nҲасанбой навбатдаги олтин медални қўлга киритди (Видео)\nЎзбекистон пойтахти Тошкент шаҳрида бўлиб ўтаётган Бокс бўйича 29-осиё чемпионати сўнгги финал баҳслари бўлиб ўтмоқда. Таъкидлаш ўринлики, бугунги финал баҳсларининг ҳар бирида ўзбекистонлик боксчи рингга кўтарилади.\nОсиё чемпионати. Бугун яна 5та олтин ўйналади (жанг вақтлари ва рўйхат)\nБугун, 7 май куни Тошкентдаги «Ўзбекистон» спорт мажмуасида бокс бўйича бўлиб ўтаётган Осиё чемпионати ниҳоясига етади.\nЎзбекистон Жаҳон чемпионатига 10 нафар боксчисини юборади\nЎзбекистон Бокс бўйича ЖЧда тўлиқ таркибда иштирок этади.\nБектемир Ўзбекистон термасига тўртинчи олтинни туҳфа этди\n“Ўзбекистон” универсал спорт мажмуасида Бокс бўйича Осиё чемпионатининг финал жанглари давом этмоқда.\nБокс бўйича Осиё чемпионати финал баҳсларининг 6 май кундузги босқичига белгиланган жанглар якунига етди.\nЎзбекистон терма жамоасининг навбатдаги олтин медали – Элнур Абдураимовда!\nТошкентдаги муҳташам “Ўзбекистон” универсал спорт мажмуасида Бокс бўйича 29-Осиё чемпионатининг финал жанглари бўлиб ўтмоқда.\nБугун Бокс бўйича Осиё чемпионатида 5та вазн тоифасида финал жанглари бўлиб ўтади\nТошкентда бўлиб ўтаётган Бокс бўйича 29-Осиё чемпионати ҳам якуний босқичга кирди\nШаҳрам Ғиёсов финалга чиққан саккизинчи ўзбекистонлик боксчи\nБокс бўйича Осиё чемпионатининг 69 кг.гача бўлган боксчилар орасидаги жанг бўлиб ўтди.\nБокс бўйича Осиё чемпионатининг 64 кг.гача бўлган боксчилар орасидаги ярим финал жанги бўлиб ўтди.\n6-финалчи: Ҳасанбой Дўсматов ҳам ярим финалда ғалаба қозонди\nБокс бўйича Осиё чемпионати ярим финал ўйинларининг кечки баҳслари старт олди.\n91 кг.гача вазн тоифасидаги финал иштирокчилари аниқ бўлди\n“Ўзбекистон” спорт мажмуасида бўлиб ўтаётган бокс бўйича 29-Осиё чемпионатида 91 кг.гача вазн тоифасида финалга чиққан спортчилар номи маълум бўлди.\nБектемир Мелиқўзиев рақибини 2 дақиқада мағлуб қилди\nБокс бўйича Осиё чемпионатининг 81 кг.гача бўлган боксчилар орасидаги учрашувлар бўлиб ўтмоқда.\nИсроил Мадримов финалда!\nОсиё чемпионатининг 75кг вазн тоифасидаги боксчилар ўртасига ярим финал жангларига старт берилди.\nЯна бир ўзбек боксчиси финалга чиқди\n“Ўзбекистон” спорт мажмуасида Бокс бўйича Осиё чемпионати чорак финал баҳслари давом этмоқда.\nМуроджон Аҳмадалиев ҳам финалга йўл олди\nТошкентда бўлиб ўтаётган 29-Осиё чемпионати ярим финал баҳслари бўлиб ўтмоқда\nЖасурбек Латипов финалга чиқди\n“Ўзбекистон” спорт мажмуасида Бокс бўйича Осиё чемпионати ярим финал баҳслари кундузги жангларига старт берилди.\nЎзбекистон бокс терма жамоасининг 9 нафари ЖЧ йўлланмасини нақд қилди\nТошкентда Бокс бўйича Осиё чемпионатининг чорак финал баҳслари поёнига етди ҳамда барча ярим финалчилар номи маълум бўлди.\nБаҳодир Жалолов илк жангини техник нокаут билан бошлади\n52 кг вазн тоифасидаги боксчиларнинг ярим финалчилари аниқ бўлди\nТошкентда Бокс бўйича 29-Осиё чемпионати чорак финал баҳслари давом этмоқда.\nЖасурбек Латипов ғалабали юришини давом эттирди ва ярим финалга чиқди\n“Ўзбекистон” спорт мажмуасида Бокс бўйича Осиё чемпионати чорак финал баҳслари кечки жангларига старт берилди\nОсиё чемпионатининг 75кг вазн тоифасидаги ярим финалчилари маълум бўлди\nИқболжон Холдоров ярим финалда қозоғистонлик боксчи билан куч синашади\nБокс бўйича Тошкентда бўлиб ўтаётган Осиё чемпионатининг 64 кг вазн тоифасида ярим финалда кураш олиб борувчи барча боксчилари маълум бўлди.\nТошкентда Бокс бўйича Осиё чемпионати чорак финал баҳслари давом этмоқда\nБокс бўйича Осиё биринчилигида 60кг вазн тоифасида ярим финалчилар маълум бўлди\nБокс бўйича Тошкентда бўлиб ўтаётган Осиё чемпионатининг 60 кг вазн тоифасида ярим финалда кураш олиб борувчи барча боксчилари маълум бўлди.\nЭлнур Абдураимов чорак финалдаги рақибини техник нокаутга учратди\nОсиё чемпионатида 46-49 кг вазн тоифасидаги ярим финалчилар аниқ бўлди\n“Ўзбекистон” универсал спорт мажмуасида Бокс бўйича Осиё чемпионати чорак финал баҳслари давом этмоқда.\nҲасанбой Дўсматовнинг ярим финалдаги рақиби маълум бўлди\nБокс бўйича Осиё чемпионати ташкилотчилари 7 майда матбуот анжумани ўтказади\n2017 йил 7 май куни соат 12:00да Тошкентдаги International Hotel Tashkent меҳмонхонасида Бокс бўйича Осиё чемпионати якунланиши муносабати билан мусобақа ташкилотчилари иштирокида матбуот анжумани бўлиб ўтади.\nҲасанбой Дўсматов ярим финалда! (Видео)\nОсиё чемпионати 91 кггача вазн тоифаси ярим финал иштирокчилари маълум бўлди\n“Ўзбекистон” спорт мажмуасида бўлиб ўтаётган бокс бўйича 29-Осиё чемпионатида 91 кг вазн тоифасида иштирок этаётган спортчиларнинг ярим финал йўлланмасини қўлга киритган вакиллари маълум бўлди.\nЎзбекистон терма жамоасида илк мағлубият\nТошкентда 29-Осиё чемпионати эрталабки чорак финал баҳслари давом этмоқда\nБокс бўйича Осиё чемпионати илк ярим финалчилар жуфтлиги маълум бўлди\n“Ўзбекистон” спорт мажмуасида бўлиб ўтаётган бокс бўйича 29-Осиё чемпионатининг биринчи ярим финал жуфтликлари маълум бўлди\nМуроджон Аҳмадалиев ярим финалда кореялик боксчи билан куч синашади\nТошкентда 29-Осиё чемпионати эрталабки чорак финал баҳслари бўлиб ўтмоқда\nБугун Тошкентда бўлиб ўтаётган 29-Осиё чемпионати чорак финал баҳсларига старт берилди\nБугун Ўзбекистон боксчилари Осиё чемпионатида тўлиқ таркибда иштирок этади\nТошкентда давом этаётган бокс байрами энг қизғин ва ҳал қилувчи паллаларига тобора яқинлашмоқда. Бугун 3 май кунга белгиланган жангларда барча вазн тоифаларида чорак финал баҳслари ўтказилади ҳамда ярим финалчилар номи маълум бўлади.\n81 кг вазн тоифасида Осиё чемпионати чорак финалчилари маълум бўлди\nТошкентда бўлиб ўтаётган бокс бўйича 29-Осиё чемпионатининг 81 кг вазн тоифасида чорак финалда жанг қилувчи боксчилар номи маълум бўлди.\nМаълумки, шу кунларда Тошкент шаҳри бокс бўйича 29-Осиё чемпионатига мезбонлик қилмоқда\nБектемир Мелиқўзиев бир раунддаёқ рақибини мағлуб этди\nТошкентда бокс бўйича 29-Осиё чемпионати доирасидаги жанглар давом этмоқда.\nЭлнур ва Шаҳрам рақибларидан устун келишди\n“Ўзбекистон” универсал спорт мажмуасида бокс бўйича 29-Осиё чемпионати давом этмоқда.\nБокс бўйича Осиё чемпионати 91 килограммгача вазн тоифаси чорак финал иштирокчилари маълум бўлди\nБокс бўйияча 29-Осиё чемпионатининг 1 май куни бўлиб ўтган мусобақаларини 91 килограммгача вазн тоифасидаги боксчилар жангги якунлаб берди.\n2 май куни Тошкентнинг “Ўзбекистон” универсал спорт мажмуасида бокс бўйича 29-Осиё чемпионати давом этади.\nБокс: Санжар Турсунов ҳам чорак финалга чиқди\nБокс бўйича Осиё чемпионатида 91 кггача бўлган боксчиларнинг илк жуфтлиги ғолиби маълум бўлди.\nБокс бўйича Осиё чемпионатининг 75кг вазн тоифасидаги чорак финал иштирокчилари маълум бўлди\n“Ўзбекистон” спорт мажмуасида бокс бўйича катталар ўртасида 29-Осиё чемпионатида 75 кг вазн тоифасида ҳам чорак финал иштирокчиларининг номлари аниқ бўлди.\nИсроил Мадримов рақибини 35 сонияда мағлуб этди\nТошкентда бўлиб ўтаётган бокс бўйича Осиё чемпионатининг 75 кг вазн тоифасидаги боксчиларнинг чорак финал йўлланмасини берувчи жанглари поёнига етди.\n29-Осиё чемпионати 49 кггача вазн тоифаси чорак финалчилари маълум бўлди\nТошкентда бўлиб ўтаётган бокс бўйича 29-Осиё чемпионатининг 46-49 кг вазн тоифасида иштирок этаётган боксчиларнинг чорак финалда иштирок этувчилар номлари маълум бўлди.\nҲасанбой Дўсматовнинг чорак финалдаги рақиби маълум бўлди\n“Ўзбекистон” спорт мажмуасида бокс бўйича катталар ўртасида 29-Осиё чемпионати давом этмоқда.


Фермернинг тадбиркорлиги – Сурхон тонги\nБош саҳифа / Жамият / Фермернинг тадбиркорлиги\nДекабр 22, 2017\tЖамият Изоҳ қолдириш 664 Кўрилди\n32 оиланинг фаровон турмуш кечиришини таъминламоқда\nЕрни сийлаган, қадрлаган деҳқоннинг ҳамиша иши бароридан келади. Буни Шўрчи туманидаги “Нурмат Хўжақулов” фермер хўжалиги жамоаси эришаётган ютуқлар ҳам исботлаб турибди. Жамоа деҳқонлари бир неча мавсумдан бери хоҳ ғўза бўлсин, хоҳ ғалла бўлсин, ҳар гектар майдондан 40 центнердан ошириб ҳосил олиб келишаяпти.\nАйтиш керакки, туманда фаолият кўрсатаётган 376 та фермерлик жамоасининг айримлари баъзи йиллар ҳосилдорликни 25 центнерга ҳам етказа олмаётган бир пайтда юқорида номи зикр этилган фермер хўжалигида мудом ҳосилдорлик ошиб бораётгани, шу ҳисобда режалар бажаралиб, даромад ортаётгани сири нимада?\nЖамоа ерига бошқалар экаётган чигитни, ҳамма экаётган буғдойни қадайди. Лекин қўшни фермерларда ҳосилдорлик паст, бу жамоада эса юқори. Дейлик, жамоа 2014, 2015, 2016 йиллар ҳосилдорликни 40 цент- нердан оширгани учун “олтин фермер” мақомига эришган. Бу муваффақиятлар замирида хўжалик етакчиси Хушбоқ Ишназаровнинг тадбиркорлиги ётибди. 26 йилдан бери деҳ- қончилик билан машғул бу инсон қандай экин етиштирмасин, асосан ернинг мелиоратив ҳолатини яхшилашга, заминни кўпроқ маҳаллий ўғитлар билан тўйғазишга алоҳида ёндашади. Охирги йилларда ички зовурларни тозалаш ишларини тизимли ташкил этиш ва экин майдонларини сифатли ва чуқур шудгорлаш ҳамда текислаш натижасида хўжалик тасарруфидаги далалар балл бонитети 50 баллдан 63 баллга кўтарилди. Раҳбарнинг саъй-ҳаракати билан анча вақт насослар билан суғорилган 25 гектар экинзор текисланиб, ариқ сувидан оби-ҳаёт келадиган даражага етказилди. Бу ўз-ўзидан бўлгани йўқ. Анча маблағ эвазига қудратли техникалар жалб қилинди. Аммо бир марта маблағ сарфланган бўлса-да, энди жамоа ҳар мавсум олдингидек насосни юргизиш учун электр энергиясидан фойдаланмайди ва шу ҳисобига ҳар мавсум 7-8 миллион сўмини бошқа мақсадларга ишлатаяпти.\nМоҳир раҳбар дала ишининг асосий қисми техникалар билан бажарилишини билиб, ҳар йилги даромаддан камида битта-иккита техника харид қилган. Бугун 11 та трактор, 15 та агрегат ва мосламалар дала корига яраяпти. Ҳамма техникаси бор жамоа аъзолари зироатлар парвариши жараёнида ҳар бир агротехник тадбирни ўз вақтида уддалашади. Айнан шунинг учун деҳқонлар далалардан мўл ва сифатли ҳосил олишаяпти. Жамоада уюшган Рўзи Худойбердиев, Чори Ишназаров, Равшан Тошмиров, Эшмирза Назаров каби механизатор ва Ҳайитали Нурматов, Икром Қурбонов, Эломон Раҳматов сингари сувчиларнинг ҳар бири бири-биридан тажрибали ва ташаббускор. Жамоанинг таянчлари ҳисобланган бу омилкор деҳқонларга раҳбарнинг кўрсатмаси кўпам шарт эмас — ўзлари экин парваришини эплайдилар. Деҳқонларнинг кўнгилланиб ишлаши бежиз эмас. Чунки ҳар бир зироат ҳосили мўл бўлса, ўзларининг манфаатдорлиги ошишини яхши билишади. Уларнинг ҳамжиҳатликда қилган баракали меҳнати туфайли хўжалик охирги уч йил мобайнида давлатга 764 тонна пахта, минг тоннадан ортиқ буғдой, 4 тоннадан зиёд пилла топширди. Хўжалик тасарруфидаги 88,8 гектар майдоннинг мелиоратив ҳолати яхшиланишига йил сайин катта аҳамият берилаётгани ва далаларга кўпроқ гўнг солинаётгани туфайли қайси нав ғўза ўстирилмасин, ҳосилдорлик 40-42 центнердан пасаймаяпти, буғдойдан эса 60 центнердан хирмон кўтарилмоқда.\nФермер хўжалиги етакчиси Хушбоқ ака янгиликка ўч, ҳар бир ишда бошқалардан илдамроқ ҳаракат қилишга интилади. Шу интилиш туфайли далаларга фақат ғалла, ғўза ўстириш билан чекланмай, бошқа тармоқларни ривожлантиришга ҳам қўл урди. Аввалига деҳ- қончиликка чорвачиликни уйғунлаштирди. Жониворларни кўпайтиришдан олдин ёзги ва қишки бостирма қурди, ғалладан бўшаган майдонларга озуқабоп экинлар ўстириш баробарида чорва молларини қиш ойларида ҳам ширали ва витаминларга бой кўк ўт билан таъминлаш мақсадида то чигит эккунга қадар пахта етиштиришга мўлжалланган даланинг бир қисмига сули, рапс ўсимликларини ўстиришни ҳам йўлга қўйди. Бу тарздаги алмашлаб экиш икки тарафлама фойдали: чорва моллари қишда ҳам кўк ўт ковшайди, ҳам бу озақубоп экинлар ернинг мелиоратив ҳолатини яхшилаш, тупроқ таркибида азотнинг кўпайишига хизмат қилади. Шу тарзда бугун фермер хўжалигида 123 бош қорамол, 90 бош қўй, 500 та парранда ва уч бош от парвариш қилинаяпти. Бу тадбиркорлиги билан жамоа элни гўшт, сут билан таъминлашга муносиб ҳисса қўшмоқда. 60 оила асалари боқаётган фермер аъзоларига хуштаъм бол ҳам улашаётир. 3 гектар майдонда ўстирилаётган 3 минг туп олма дарахтлари ҳам ҳар йил шиғил-шиғил ҳосил тугмоқда. Мўъжазгина иссиқхонада етиштирилаётган зироатлардан ва пахта титиш цехи хизматидан қишлоқ аҳли баҳраманд.\nФермер хўжалиги етакчиси Хушбоқ Ишназаров жамоа аъзолари хизмати ҳисобига келаётган даромаднинг бир қисмини қишлоқлар инфратузилмасини ривожлантиришга ҳам аҳамият бераяпти. Унинг қилган энг савоб ишларидан бири “Зарб- дор” маҳалласидаги катта ариқ устига кўприк қурди. “Совжиронбобо” зиёратгоҳини ободонлаштиришга мудом кўмаклашади. 34-мактабгача таълим муассасасини оталиққа олган.\nЖамоага моҳирлик билан раҳбарлик қилаётган Хушбоқ Ишназаров анча вақт туман фермерлар кенгашини ҳам бошқарди. Ҳозир ҳам у 376 та фермер хўжалигига кўмакдош, доно маслаҳатчи. Туман Кенгаши депутати сифатида Шўрчининг ижтимоий-иқтисодий ривожланишига баҳоли қудрат улуш қўшаяпти.\n— Шўрчида ҳам тажрибали боғбонлар, ишбилармон сабзаворкорлар кўп. Ҳар йили улар етиштираётган маҳсулотларнинг асосий қисмини қўшни тумандаги тадбиркорлар арзон олиб кетишапти, — дейди Хушбоқ Ишназаров. — Шуни ҳисобга олиб, яқин келажакда 200 тонна қишлоқ хўжалик маҳсулотлари сақланадиган совутгичли омбор қуриш ниятимиз бор. — Шунда халқимизни қишда ҳам мева-чева, картошка, пиёз билан таъминлаш имкониятига эга бўламиз…\nҲа, юртимизда меҳнат қилган қадрланади. Бу йил мамлакатимизда илк бор қишлоқ хўжалик ходимлари куни нишонланиши муносабати билан кўп қатори тадбиркор деҳқон Хушбоқ Ишназаров Президент фармонига кўра “Шуҳрат” медали билан тақдирланди. Шубҳасиз, бу мукофот жамоа аъзоларини янги зафарларга ундайди.\nОлдинги Фалокат оёқ остида\nКейинги Кўчага чиқинди тўккан


Ўзбекистонлик мутахассис Сингапурдан электрон ҳукумат тажрибаларини ўрганиб қайтди\nЎзбекистонлик мутахассис Сингапурдан электрон ҳукумат тажрибаларини...\n04.02.2018 20:00 0 540\nРустамхўжа Ишанов тингловчилар билан ўз тажрибасини алмашмоқда.\n1 Ўзбекистонлик мутахассис Сингапурдан электрон ҳукумат тажрибаларини ўрганиб қайтди 01:13\n2018 йилнинг 22-26 январ кунлари Сингапурда «Электрон ҳукумат таркибидаги етакчилик» мавзусида ўқув дастури бўлиб ўтди. Мазкур ўқув дастури Сингапур ҳамкорлик дастури ҳамда Сингапурнинг электрон ҳукумат соҳасидаги етакчилик маркази томонидан ташкиллаштирилди.\nДунёнинг 28 мамлакати вакиллари қатнашган ушбу ўқув дастурида «Электрон ҳукумат» маркази департамент бошлиғи Рустамхўжа Ишанов ҳам ўз билим ва малакасини ошириб қайтди.\nЎқув дастурида тингловчиларга «Рақамли иқтисодиёт», «Табиат ичра шаҳар», «Стратегия ва режалаштириш», «Кибер хавфсизликни кўриб чиқиш» ва «Ақлли транспорт» мавзуларида маъруза ва ва тақдимотлар намойиш этилди.\nШу йилнинг 1 феврал куни ушбу ўқув дастурида ҳамда олинган билим ва кўникмаларини Р.Ишанов «Электрон ҳукумат» маркази ходимлари билан ўртоқлашди. Семинар-тренингда ходимлар Сингапурнинг электрон ҳукумат соҳасида эришган ютуқлари, илғор технологиялари ва йирик лойиҳалари ҳақида маълумотга эга бўлдилар.\nШунингдек, сафар давомида Рустамхўжа Ишановнинг 28 давлатдан ташриф буюрган тингловчилардан олинган тажрибаси бўйича ҳам фикр алмашилди.\nСингапур Электрон ҳукумат семинар хориж тажрибаси\nСпорт 30/01, 15:20\n«Ўзбекистоннинг голидан кейин бутун Ханой шаҳри жимжит бўлиб қолди». Сингапур нашри Ўзбекистон ғалабаси ҳақида ёзди\nЖамият 25/12, 09:36\nЖарималар шаҳри. Дунёдаги ифлос шаҳар қандай қилиб энг озода масканга айланди?


Туркманистонда илк зоомеҳмонхона очилди — Sof.uz\nТуркманистоннинг Анау шаҳрида мамлакатдаги биринчи ҳайвонлар учун мўлжалланган меҳмонхона фаолият кўрсата бошлади. Бу ерда эгалари ўз қушлари, итлари ва мушукларини таътил ёки хизмат сафарига кетаётган вақтда қолдиришлари мумкин.\nМеҳмонхона ходимлари меҳмонларни парваришлаш, овқатлантириш ва уй ҳайвонининг фаол ҳаётини таъминлаш учун зарур бўлган бошқа хизматларни амалга оширади. Шунингдек, жониворлар учун массаж, чўмилиш, тароқлаш хизматлари ҳам таклиф қилинади.\nМуассаса ҳайвонларнинг турлари бўйича - қуш, ит, мушук каби 3 та бўлмага бўлинади. Ҳар бир бўлмада ушбу ҳайвонларни сақлаш талабларига жавоб берадиган махсус мўлжалланган хоналар мавжуд.\nИтлар бўлимида 32 та хона мавжуд бўлиб, улардан 20 таси икки хонали ва 12 таси битта хонадан иборат. Кинолог хизматлари, гўзаллик салонлари ҳамда қозонхонаси бор душ хизмати мавжуд.\nТуркманистон Марказий Осиё\n11.06 10:30 695


ЕЧЛ чорак финали анонси. Барселона ва Мюнхендаги тўқнашувлар\n17:00 / 05.04.2016\n5 апрель куни Европанинг икки йирик шаҳрида, Германиянинг Мюнхен ва Испаниянинг Барселона шаҳарларида катта футбол учрашувлари ўтказилади.\nБиринчи учрашувларда "Барселона" ўз майдонида "Атлетико"ни, "Бавария" эса "Бенфика"ни қабул қилади.\nБир неча кун оғир ўйин ўтказган "Барселона" "Камп Ноу"да яна бир жиддий баҳсда майдонга тушади. Айни пайтда Испания чемпионатининг биринчи ва иккинчи ўринларида кетаётган бу жамоалар ўртасидаги фарқ 6та очкони ташкил қилиб турибди.\nЎйин арафасида икки жамоа бош мураббийлари ва футболчилари матбуот анжумани орқали фикрларини билдириб ўтишган.\nЛуис Энрике: «Атлетико»га қарши биринчи ўйинда дарвозамиздан гол ўтказмаган ҳолда ғалаба қозонишимиз керак»\nЖерар Пике: «Атлетико» – Испаниядаги иккинчи жамоа. Бизга класикодагидан ҳам қийинроқ бўлади»\nДиего Симеоне: «Барселона»га қарши ўйинда сюрпризлар бўлиши эҳтимоли кам»\nДиего Годин: «Биз Мессинигина эмас, бутун «Барселона»ни тўхтатишимиз керак»\nБу жамоалар баҳсини германиялик Феликс Брих бошчилигидаги ҳакамлар бригадаси бошқариб боради.\n"Альянз-Арена"да "Бавария" Португалиянинг биринчи рақамли жамоасига қарши чиқади.\nГерманияликлар нимчорак финалда жиддий синовдан ўтишди. "Ювентус"га қарши кечган баҳсларнинг иккисида ҳам 2:2 ҳисоблари қайд этилгач, қўшимча таймларда ғолиб аниқланди.\n"Бенфика" ҳам "Зенит"га қарши ўйинларда қийинчиликка учради (1:0, 2:1).\n"Бавария" Германия чемпионатида энг яқин таъқибчисида 5 очколик фарқ билан олдинда бормоқда. Жамоа ички чемпионатдаги охирги турда Риберининг голи эвазига "Айнтрахт"ни мағлуб этган.\n"Бенфика" эса Португалиянинг энг кучли жамоаларидан бири "Брага"ни 5:1 ҳисобида таслим этган. Бу ўйиндаги голларга муаллифлик қилган Жонас ва Митрўғлининг мавсум давомида биргаликда урган голлари сони 50тадан ошди.\nЎйин арафасидаги матбуот анжуманида икки томон вакиллари ўз фикрларини билдиришди.\nХосеп Гвардиола: «Бенфика» ҳозир яхши ҳолатда. Мен «Бавария»ни бу тўқнашувда фаворит деб билмайман»\nМануэль Нойер: «Биз Жонас ва Митрўғлини диққат билан кузатишимиз керак»\nАндре Алмейда: «Гвардиола тўғри айтди, бизнинг ҳимоя чизиғимиз кучли»\nТошкент вақти билан соат 23:45да бошланадиган бу ўйинни польшалик Шимон Марциняк бошчилигидаги ҳакамлар бошқаришади.\nЖавоб ўйинлари 13 апрель куни Мадрид ва Лиссабон шаҳарларида ўтказилади.\n6 апрель куни ҳам ЕЧЛнинг чорак финалидаги яна 2та ўйин "ПСЖ"-"Манчестер Сити" ва "Вольфсбург"-"Реал" жуфтликлари кўринишида бўлиб ўтади.


Жамоат мулки бўлган нарса ва уларнинг киримларидан фойдаланиш қоидалари\nЖамоат мулкининг муайян нарсалари ва киримлари барча мусулмонлар учун муштарак бўлган мулклиги сабабли ҳар бир фуқаронинг бундан ва киримларидан фойдаланиш ҳуқуқи бордир. Бу шахслар эркак бўладими, аёл бўладими, катта бўладими, кичик бўладими, солиҳ бўладими ёки бўлмайдими фарқи йўқ.\nЖамоат мулкининг нақд нарсалари ундан фойдаланиш кайфиятида баробар эмас. Жамоат мулкининг баъзисидан бевосита ёки билвосита фойдаланиш осон бўлади, баъзисидан эса осон бўлмайди.\nБиринчи қисм: Сув, яйлов, ўт, умумий йўллар, денгизлар, дарё, кўллар, катта каналлар. Шахснинг ўзи бевосита сув, яйлов, ўтдан фойдаланиши, қудуқ ва чашма, дарёлардан сув ичиши ва булардан сув олиши, ўз молларини суғориши ва яйловларда чорваларини боқиши, ўрмондан ўтин териши.\nШахс экин ва дарахтларини суғориш учун катта дарёга ўзининг сув тортиш жиҳозини ўрнатиши мумкин. Чунки катта дарё инсонларнинг ҳаммасига етарлидир. Шахс ўз анжомини ўрнатиши бирор мусулмонга зарар бермайди. Ҳар бир шахс умумий йўлдан, денгиздан, дарёлар, Сувайш канали каби умумий каналлардан фойдаланиши жоиз бўлгани каби, шахс жамоат йўлидан ўзи ёки ҳайвонлари ва машинаси билан ҳам ўтиши жоиздир. Денгиз, дарё ва умумий каналлардан ўз улови, кемалари билан кесиб ўтиши жоиздир. Чунки бу бирор мусулмонга зарар бермайди.\nЖамоат мулкининг иккинчн қисми бевосита фойдаланиш осон бўлмай, машаққат ва меҳнат қиладиган қисмдир. Улар нефт, газ конлари каби машаққат ва меҳнат талаб қилади. Албатта, давлат мусулмонларга бошқош бўлиб, бу конни қазишни ўз зиммасига олади ва киримларини мусулмонларнинг байтулмолига қўяди. Халифа ижтиҳодига мувофиқ мусулмонларнинг манфаатлари учун бу конлар маҳсулотини ва киримларини тарқатади.\nЖамоат мулки маҳсулотларини ва киримларини тарқатишда халифа қуйидагича йўл тутиши мумкин.\nБиринчи: умумий мулкка тааллуқли нарсаларга сарфланади:\n1) Жамоат мулки девонига, биноларига, идора қайдномаларига, текширувчиларига ва ишчиларига;\n2) Маслаҳатчиларга, мутахассисларга ва нефт, газ конларини қазиб, очиб, буларни ишлаб чиқариш, қайта ишлашда ва сувни чиқариб етказишда ва электр ишлаб чиқариш, уни етказишда хизмат қилувчи ишчиларга;\n3) Асбоб-ускуна, заводларни ва нефт, газни чиқариб, тозалаш учун ва конларни ишлаб чиқариб, тозалаб, истеъмолга яроқли қилиш учун лозим бўлган нақлиёт воситаларини сотиб олишга ҳамда жамоат мулкининг муайян нарсаларини қайта ишлаб ундан фойдаланиш учун лозим бўлган асбоб-ускуна ва заводларга;\n4) Сувни чиқариб тортувчи асбобларга, сувни етказувчи трубаларга;\n5) Электр пайдо қилувчи генераторларга, электр станцияларга, уларнинг симёғоч ва симларига;\n6) Поездлар, трамвайларга;\nБу сарфларнинг ҳаммаси жамоат мулкига ва жамоат мулки идораларига ва ундан фойдаланиш учун қайта ишлашга тааллуқли бўлади. Шунинг учун буларни барчасига жамоат мулки киримларидан сарф қилинади, худди закот садақаларини йиғувчи омилларга садақа молларидан сарфлангани каби (Закот сарф қилинадиган саккиз тоифанинг бири омиллар, яъни закот йиғувчилардир). Дарҳақиқат, Аллоҳ омилларга, яъни садақа йиғувчиларга садақа йиғишлари эвазига садақадан насиба қилди.\n– “Садақа йиғувчиларга”. (Тавба:60)\nИккинчи: Умумий мулкни унинг киримларига эга бўлган мусулмонларга тарқатиш: Бунда халифа муайян шакл билан чекланмайди. Халифа сув, электр, нефт, газ каби мусулмонлар ўз уйларида, бозорларида муҳтож бўлган нарсаларнинг барчасини бепул тарқатиши жоиздир. Халифа мусулмонларга жамоат мулки фойдаларининг нақд пулини тарқатиши жоиз бўлгани каби, нақд жамоат мулкини ўз таннархига ёки бозор нархи билан сотиши ҳам жоиздир. Буларнинг ҳаммасида халифа мусулмонларга яхшилик ва манфаат бор деган раъйи асосида иш юритади.\nУчинчи: Бугунги кунда давлат масъулияти кенгайиб, сарфлари ҳам зиёдалашгандан кейин, давлат сарф-харажатлари кўпайиб кетганлиги ва байтулмол киримларидан бўлмиш ўлжа, жизя, хирож, ушр, хумслар давлат сарф-харажатларини қоплолмаганлиги сабабли, худди Расулуллоҳ ﷺ ва у кишидан кейин барча халифаларнинг даврида бўлгани каби, ҳаёт воситалари, маданий шакллар, айниқса, ҳарбий қуролга тааллуқли нарсалар кучли ривожланди. Булар улкан сарф-харажат талаб қилиши табиий. Шу сабабли давлат учун байтулмолда мол бўлган ва бўлмаган ҳолда байтулмол зиммасидаги, байтулмолда мол бўлмаганда мусулмонлар бериши вожиб бўладиган сарфларни қоплашга қодир бўладиган бошқа манба лозимдир. Байтулмолга сарфлаш вожиб бўлган сарфлар, давлат идора ва девонлари, яъни муассасалари харажати, ҳокимларнинг ойлик ҳақлари, ҳарбийларнинг озиқ-овқати, ишчилар ойликлари каби ва уммат ундан беҳожат бўлолмайдиган, унинг йўқлиги сабабли умматга зарар етадиган сувни мўл-кўл қилиш, йўл очиш, мадраса ва университетлар, масжид ва шифохоналарга, мусофирларга, етимларга, бева, ожиз, муҳтожларга сарфлаш каби ва жиҳоднн фарзлигига, қувватли армия тайёрлашга ва Аллоҳ Таолонинг сўзига жавобан:\nوَأَعِدُّوا لَهُمْ مَا اسْتَطَعْتُمْ مِنْ قُوَّةٍ وَمِنْ رِبَاطِ الْخَيْلِ تُرْهِبُونَ بِهِ عَدُوَّ اللَّهِ تُرْهِبُونَ بِهِ عَدُوَّ اللَّهِ وَعَدُوَّكُمْ وَآخَرِينَ مِنْ دُونِهِمْ لَا تَعْلَمُونَهُمْ اللَّهُ يَعْلَمُهُمْ\n– “Улар учун имконингиз борича куч ва эгарланган отларни тайёрлангизки, бу билан Аллоҳнинг ва ўзларингизнинг душманларингизни ҳамда улардан ташқари сизлар билмайдиган Аллоҳ биладиган бошқаларни ҳам қўрқитурсиз”. (Анфол:60)\nЖиҳод талаб қиладиган атом, ракета, самолёт, танк, артиллерия, кема ва бошқа ривожланган қуролларни ишлаб чиқариш учун оғир санаотни ривожлантиришга сарфлаш жиҳатларининг ҳаммаси сарф-харажат учун улкан манбага муҳтож бўлади. Бу жиҳатларга сарфини қоплаш учун халифанинг олдида футуҳотлардан (жиҳод йўли билан шаҳарларни очиш) келадиган нарсалардан ташқари уч йўл бор.\n1) Ажнабий давлатдан ва халқаро молиявий муассасалардан қарз олиш;\n2) Нефт ва газ конлари каби баъзи жамоат мулкининг муайян нарсаларини қўриқлаб қўйиш;\n3) Умматга солиқ солиш.\nАжнабий давлатдан ва халқаро молиявий муассасалардан қарз олиш шаръан жоиз эмас. Чунки бу давлат ва муассасалардан олинган қарзлар рибовий фойда ва шартлар билан бўлади. Рибо билан бўлган қарзлар шахс учун бўладими, давлат учун бўладими, шаръан ҳаромдир. Шартлар асосида қарз бериш эса, ажнабий қарз берувчи давлат ва муассасани мусулмонларга ҳукмрон қилиб қўяди ва мусулмонларнинг ирода ва тасарруфларини қарз берувчи давлат муассасалар иродасига боғлаб қўяди. Бу эса, шаръан жоиз эмасдир. Дарҳақиқат, бугунги кунда халқаро қарзлар Исломий мамлакатлар, шаҳарлар учун энг хатарли балолардан ва уларнинг мусулмонлар юртларига ҳукмрон бўлиш сабабларидан бўлди. Модомики, уммат мусибатларни бошидан кечираркан, халифа сарф-харажатларини қоплаш учун давлатлараро қарзларга мурожаат қилиши жоиз бўлмайди.\nБосқинчи кучлар Фаластин хавфсизлик хизмати ходимларига ҳужум қилмоқда, Фаластин режими бунга қарши ҳеч нарса қилмаяпти!\nСайфуллоҳ Аъзамнинг вафоти муносабати билан таъзия\nИсломий Халифалик ва унинг машҳур Олтин асри


КИБРЛАНМАНГ - Hidoyat.uz\nАсосий саҳифа Мақолалар КИБРЛАНМАНГ\nЧоп этилди Dekabr 17, 2018 No Comments\nАгар от-уловинг билан фахрланаётган бўлсанг, билгинки, гўзаллик ва чирой сенда эмас, балки отингдадир. Агар кийиминг билан фахрланаётган бўлсанг, у чирой ҳам сенда эмас, балки кийимдадир. Агар ота-боболаринг билан фахрланаётган бўлсанг, бу фазилатлар ҳам сенда эмас, балки ота-боболарингдадир. Агар мазкур нарсалар тилга кирсалар сенга қараб: “Бу гўзалликлар сеники эмас, бизники-ку!”, деган бўлишарди. Демак, агар сен фахрланадиган бўлсанг, ўзингда бор бўлган, сендан ажралмайдиган нарсанг билан фахрлангин. Мол-дунёдан бирор нарса сени кибрлантирса, сен ўзинг фоний бўлиб, у нарса қолиб кетишини ёки икковинг ҳам фоний бўлиб кетишингни эсла! Аллоҳга ва охират кунига иймон келтирган бўлсанг, бирор нарсанг сени мафтун қилганда, унинг қўлингдан кетиши осон эканини, яна қайта келиши қийинлигини, зиммангда эса унга узоқ сўроқ-савол қилинишингни мулоҳаза қил (ҳукамолардан).\nМоли ёки қуввати билан кибрланаётганлар бир кун келиб бу неъматлар қўлидан кетиб, кучсиз ва ҳожатманд бўлиб қолсалар, ҳоллари қандай бўлар экан?..\nАслини олганда, Аллоҳ таоло ҳамма инсонни тенг қилиб яратган. Бировни бошқадан имтиёзли қилмаган. Шайх Муҳаммад Мутаваллий Шаъровий шундай деганлар: “Ҳар бир инсонга берилган умумий нарсалар бошқа инсонга берилган умумий нарсаларда баробардир. Ана шу Аллоҳнинг адолатидир. Демак, бирор нарсада ўзга инсондан ортиқ бўлсангиз, бошқа нарсада унга нисбатан нуқсонингизни текширинг”.\nШайтоннинг хотини борми?


Ичим зил кетган. Бир тарсаки туширсалар яхши бўларди – Алламжонов онасининг оғир гапини эслади | Qalampir.uz\nЖамият\t28 Февраль 20:42 15241\nБугун, 28 февраль куни “Humo Arena” муз саройида “Заковат” телеўйинининг Тошкент шаҳри ҳамда Тошкент вилояти учун интеллектуал кастинги ўтказилди.\nУнда “Заковат”да иштирок этиш учун рўйхатдан ўтган минглаб билимдонлар ва лойиҳани оталиғига олган Миллий масс-медиани ривожлантириш жамоат фонди раиси Комил Алламжонов ва унинг ўринбосари Саида Мирзиёева иштирок этди, деб хабар бермоқда QALAMPIR.UZ мухбири.\nТадбирни Миллий масс-медиани ривожлантириш жамоат фонди раиси Комил Алламжонов нутқи билан очиб берди. У ўз нутқини, афсуски, ҳамон ўз долзарблигини йўқотмаган жадид намоёндаси Мунавварқори Абдурашидхоновнинг қуйидаги сўзлари билан бошлади.\n“Бугунгача Оврупо халқи осмонға учар экан, бизда соч ва соқол низолари, овруполилар денгиз остида сузар экан, бизда узун ва қисқа кийим жанжаллари, Оврупо шаҳарлари бутун электрик билан иситилур ва ёритилур экан, бизда мактабларда жўғрофия ва табиёт ўқитиш, ўқитмаслик ихтилофлари давом этади”.\n“Бу гаплар 1923 йили, яъни бундан юз йил олдин миллатимиз жадидларидан Мунавварқори Абдурашидхонов томонидан “Туркистон” газетасида айтилган экан.\nЯқинда бир пост ёзгандим, орангизда балки уни ўқиганлар ҳам бордир. Хуллас, унинг мазмун маьноси шундай эди: Бирлашган Араб Амирликлари тадқиқот ўтказиш учун космик аппаратларини Марсга учириб мақтанаётган бир пайтда биз асосан икир-чикир, майда-чуйда масалалар ёки иғво-ғийбатлар билан оворамиз.\nБу пост анча баҳс-мунозарага сабаб бўлди. Мингдан ортиқ изоҳлар қолдирилди. Улар орасида Мунавварқорининг ҳозиргина айтилган сўзларига кўзим тушиб, ҳайрон бўлдим.\nҚаранг, орадан 100 йил ўтса ҳам, ҳолатимиз ўша-ўша экан. Тузум ўзгарган, сиёсат ўзгарган, давр ўзгарган, бизнинг дунёқарашимиз эса ҳали ҳам ўша-ўша.\nНега, деган савол туғилади. Нега ўзимизда бундай янгиликлар деярли йўқ? Нега илм-фандаги инқилобий ўзгаришларни фақат телевизорда томоша қилишимиз ёки интернетда ўқишимиз керак?”, дейди Комил Алламжонов ёшларга юзланиб.\nУ сўзида давом этиб, Ўзбекистон бугун ўтмишдаги буюк аждодлари билан фахрланиб юришини, уларга муносиб авлод бўлиш кераклигини айтса ҳам аммо ҳозирги авлод айтарли ютуққа эриша олмаётганини ачиниш билан айтиб ўтди. Шунингдек, ўзининг баъзи фикрлари айрим доираларда танқидга учраганини ҳам эслади.\n“Биз ўтмишдаги улуғ аждодларимиз билан фахрланамиз. Суратларини деворга илиб, ғурур билан “шуларнинг давомчиларимиз”, деймиз. Ўзимизга келганда, келажагимиз буюк бўлишига ишонамиз. Аммо бугун қўлимизда на бир арзигулик кашфиёт, на оламшумул лойиҳа бор.\nХадеб ўтмишдаги алломалар билан қуруқ фахрланиб юравермай, шеърхонлик ва ғазалхонликдан ташқари табиий фанлар, лабораториялар, олимларнинг тадқиқотлари ва кашфиётларини, умуман илмни трендга чиқариш кераклиги ҳақидаги фикрларим кимгадир ёқди, кимгадир ёқмади.\nЛекин фикрим қатъий! Ҳар биримиз бугун дунёқарашимизни кенгайтирмас эканмиз, ўз-ўзимизга қўйган чегараларни олиб ташламас эканмиз, муаммога дуч келганда дарров ҳафсаламиз пир бўлаверса, фақат кимдандир, нимадир кутиб яшайверсак ва қуруқ гаплардан амалий ишларга ўтмасак, кейинги 100 йилда ҳам косамиз оқармаслиги аниқ”, деди у қатъийлик билан.\nШундан сўнг, у ўзининг ёшлиги, оиласи, ҳаёт йўлида дуч келган қийинчиликлари, бизнеси касод бўлгани ва қандай қилиб бу даражага етишгани ҳақида сўзлаб берди.\n“Мен, қорақамишлик, 90-йилларнинг боласиман. Адамлар оддий автослесарь, ойим 3-туғруқхонада ҳамшира бўлиб ишлаганлар. Мактабда ўртача ўқиганман. Шўхроқ бўлганман. Лицейимиз директори доим “сени мактабдан ҳайдайман”, деб пўписа қиларди. Аммо онам мени олий маълумотли, зиёли одам бўлишимни орзу қилардилар. Бувим эса доим: “Шу болам “министр” бўлади”, дердилар. Лекин бу гапга ҳеч ким ишонмасди. Чунки аксарият одамларимиз ишчи ёки оддий деҳқон оиласининг боласида бундай имконият йўқ деб ҳисоблайди. Мен эса ҳеч қачон, ҳеч қандай вазиятда, ҳатто институтдан ҳайдалганимда ҳам таслим бўлмаганман! Ўшанда ойим: “Ох, болам-а! Майли сиқилма, “рабочий”ни боласи “рабочий” бўларканде”, деганларида, ичим зил кетган. Ундан кўра бир тарсаки туширсалар яхши бўларди.\nТелевидениедан арзимаган лавҳани деб ҳайдашганда ҳам, бизнесим касод бўлиб, ақлга сиғмайдиган даражада зарар кўрганимда ҳам, обрўим, шаънимни ер билан яксон қилишмоқчи бўлганида ҳам енгилмаганман! Фақат яхши ният ва тинимсиз ҳаракат ва, асосийси, Аллоҳга таваккал қилиш билангина ўйлаган натижаларимга эришиб келяпман”, дейди Комил Алламжонов.\nБоланинг шаклланишида оилавий муҳит, ота-онанинг ўрни, таъсири жуда катта. Алламжонов ҳам шу масалага тўхталиб, ўзбек халқи менталитетидаги замонга унчалик ҳам тўғри келмайдиган баъзи хусусиятларни қоралади.\n“Ўқиб, шаҳар оберармидинг?, “Поддержка” қиладиган кимимиз бор, нимангга ишоняпсан?”, “Ҳадеб китоб титгандан кўра, бор мол-ҳолга қарасангчи”, деган гапларни кўп оилаларда эшитамиз. Балки ўзимизга ҳам айтилгандир бундай гаплар. Шунақа гапларни эшитган бола қадди букик, бўйни эгик, ҳаётдан ҳафсаласи пир бўлиб вояга етиши аниқ!\nБиз қандай мақсадлар билан, нима учун яшаймиз ўзи, деган саволга жавоб ҳар доимгидек ўша-ўша: “участка” қуриш, “иномарка” миниш, қарзга ботиб бўлса ҳам, дабдабали тўй қилиш... Уёғига – чойхонабозлик. Ҳаётимиз мазмуни – шу”, дейди Алламжонов куйинчаклик билан.\nУ Ўзбекистонда яқин тарихда ҳам катта ютуқларга эришилганини ёдга олиб, XX асрдаги порлоқ ихтироларни санади. Шу билан бирга, ҳозирда Ўзбекистон ривожланишда ортда қолганини, аммо ҳали ҳам бўлса, ҳаракат қилиш кераклигини таъкидлади.\n“Биз илм-фан соҳасида катта ютуқларга эришган даврлар ҳам бўлган.\nБу каби воқеалар ўз вақтида умумжаҳон миқёсидаги ютуқларимиз бўлган. Айтмоқчи бўлган гапим шуки, бугун олдингизда имконият эшиклари яна ланг очилди! Улардан самарали фойдаланайлик.\nҲар биримиз майдонда якка-ёлғиз қолгандан кўра, билим атрофида жипслашсак, бирга бўлсак, катта натижаларга эришамиз!”, дея сўзини якунлади Алламжонов.\n26 Ноябрь 13:02 41250\n26 Ноябрь 11:11 32377\n25 Ноябрь 20:25 29450\n24 Ноябрь 10:03 29254\n25 Ноябрь 08:20 29012


Xiaomi энг арзон Mi TV'ни сотувга чиқармоқда - Terabayt.Uz\nXiaomi энг арзон Mi TV'ни сотувга чиқармоқда\nXiaomi компанияси Xiaomi Mi TV 4A телевизорини тақдим қилди. Мазкур телевизорнинг 32 дюймли версияси $160 доллар нархида сотувга чиқарилади. Бу ишлаб чиқарувчининг энг арзон телевизори ҳисобланади.\nMi TV 4A'нинг ромлари пластик хомашёсидан тайёрланган. Модел 32 дюймли Full HD (1366×768 пикселли) экранга эга. Экран 178° даража бўлган остида ҳам сурат намойиш қилади. Экрандаги кадр алмашинуви сониясига 60 Ггц.ни ташкил қилади.\nMi TV 4A телевизори 1,5 Гц частота тезлигида ишлайдиган 4 ядроли Cortex-A53 процессори, 1 гигабайтли тезкор ҳамда 4 гигабайтли доимий хотирага эга бўлган. Ундаги график-тасвирларни қайта ишлашга илғор Mali-450 MP3 видео-картаси масъул.\nАудио-тизим сифати учун корпусдаги ҳар бири 5 Вт бўлган 2 та карнай жавобгар. Телевизорда 2 та HDMI порти, AV, USB-порт, S/PDIF, Ethernet ҳамда DTMB портлари мавжуд.\nMi TV 4A симсиз алоқанинг Wi-Fi 802.11b/g/n стандартини қўллаб-қувватлайди. Натижада, смартфон ва планшетлардаги тасвирни телевизорнинг йирик экранида бемалол кўриш, замонавий ўйинларни ўйнаш имкони юзага келади.\nҚизиқ жиҳатлар қаторига телевизорда жорий қилинган Smart TV — Xiaomi TV PatchWall ақлли тизими фойдаланувчининг одатларини тезда ўрганиб олади ва шунга кўра ҳар гал унга керакли контентни мустақил таклиф қилади.\n32 дюймли экранга эга телевизор талқинининг соф оғирлиги 3,9 кг, ўзининг подставкаси билан бирга – 3,94 кг.\nXiaomi Mi TV 4A телевизори 23 июлдан сотувга чиқади. Шунингдек, унинг 43 дюймли Full HD сиғимли дисплейга эга талқини рақибларидан 2 баробар арзонга, яъни $304 долларга баҳоланган.\n#Xiaomi #арзон #энг арзон


Ёшлик ҳақида | www.ziyouz.uz\nБош саҳифа ҲикматномаТафаккур гулшаниЁшлик ҳақида\nҲаёт ҳар бир кишига улкан ва бебаҳо туҳфа инъом этади, бу куч-қувватга тўла ёшлик, билим ва курашга чанқоқлик, ишонч ва орзу-умидга тўла ўспиринликдир.\nЁшлик — буюк афсунгар.\nЁшлик ўзининг олижаноб ташаббуси, софдилликка, адолатга, башарий ҳақиқатга беҳудуд интилиши билан тараққиётнинг буюк кучларидан бирини ташкил қилади.\nЁшлик, бу — орзу. Бу — ишонч. Бу — жасоратга интилиш. Бу — лирика ва романтика. Бу — келажакка тузилган улкан режалар. Бу — истиқболнинг бошланиши.\nАгар ёшлик орзуси бўлмаганда инсон ҳаёти бир нуқтада тўхтаб қолган бўларди, кўпгина улуғ гоялар хаёлпараст ёшликнинг беғубор налагида ниш урган.\nЁшлик шу нарса билан бахтиёрки, унинг келажаги бор.\nЁшлик инсон ҳаётининг сўнгги йиллари учун уруғ қадала-диган баҳор палласидир.\nЁшлик пайтида шундай улуғ фикрлар туғиладики, бу фикр-лар келажакда инсонни кўкларга кўтариши лозим.\nЁшлик — худди ақлни алғов-далғов этувчи сармастликка ўхшайди.\nО, ёшлик! Ёшлик! Эҳтимол, бутун латофатинг сири ҳамма нарсани уддалаш имкониятига эга эканлигингда эмас, балки ҳамма нарсани уддалайман, деб ўйлаш имкониятига эга бўлганлигингдадир.\nЁшлик —- олижаноб туйғуларнинг бокира палласи.\nОлов найтинг, чақмоқ дамларинг\nЁдингда тут, унутма зинҳор…\nЁшликнинг ўзи ҳаёт поезиясидир, ҳар бир одам умрининг бошқа паллаларига нисбатан ёшлигида яхшироқ бўлади.\nАйниқса, ғайритабиий нарсаларга иштиёқ кучли бўлган ёи лик палласида киши жасоратга интилади, қалби доимо ҳаммага ва ҳамма нарсага очиқ бўлади.\nЁшлик — довюраклик фасли.\nЁшлик ҳамиша фидойиликдир.\nА. И. ГЕРСЁН\nЁшлик иисониятнинг энг ажойиб, энг ҳаракатчан отрядидир.\nЁшлар эртанги куннинг асосий куч-қудратидир.\nЁшларнинг онгида қандай кайфият устунлигини айтсанг, мен сенга кейинги авлоднинг табиати қандай бўлишини айтиб бераман.\nЁшлик кишига фақат бир марта берилади, ҳар бир одам ёшдигида бошқа ёшдагига нисбатан барча юксак ва порлоқ нарсаларга яқинроқ бўлади. Қариган чоғида ҳам қалб меҳри ва ҳароратини Сўндирмай, ёшлигнни сақлаб қолган одам бахтиёрдир.\nБеозор ёшлик йилларидан камолотнииг вазмин йўлларига отланар экансиз — ҳамма нарсани, инсонга хос барча ҳаракатни ўзингиз билан бирга ола кетинг, йўлда қолдирманг: кейин уни ўрнидан силжита олмайсиз!\nМуайян мақсад, ўзни идора қила билиш, самимият, меҳнат-севарлик, вақтни қадрлаш — мана шу хислатларни эгалла-шингиз лозим, йигитлар.\nЁшлигингни асра. Дунёда ундан яхши палла йўқ. Ундан қимматли нарса ҳам йўқ! Ёшлигингни, худди олтин каби, истаган нарсага ишлатишинг мумкин.\nҲаёт жуда ажойиб, унда жозибадорлик бениҳоя кўп, лекин ёшларни улкан қимматга эга бўлган ҳамда инсонни ҳар томонлама камол тоитирадиган нарсаларга даъват этиш керак.\nДунёда ҳеч нарса кишини ўсоиринлик йилларидай мусаффо ва олижаноб қилолмайди, кучли ижтимоий манфаат уларни асраб-авайлайди.\nКимда-ким ёшлигида ўзини улуг ва ажойиб ишлар билан ёки лоақал оддий, лекин ҳалол ва фойдали меҳнат билаи мустаҳкам боғламаган экан, у ёшлиги қанчалик хушчақчақ ўтган ва қанчалик ёрқий хотиралар қолдирган бўлмасин, уни ҳайф кетган, деб ҳисоблайвериши мумкин.\nЁшлик — ажойиб: уни елга совуриш жиноятдир.\nВофойда ўтган ёшлик — мусибат.\nИнсоннинг сўнаётганини кўришдан даҳшатли манзара йўқ.\nҚулочни кенг ёзиб яшаш керак. Бу фақат рассом ва шоирларгина эмас, балки ҳар бир ёш меҳнаткашга алоқадор.\nТугилишданотс нарвозга шай бўлиш дунёдаги энг олий бахтдир.\nЁшлик бирор нарса тўғрисида мулоҳаза қилишдан кўра ихтиро қилишга, маслаҳатдан кўра амалга опшришга, муайян бир иш билан шуғулланишдап кўра турли-туман хаёлотлар билан яшашга мойилроқ бўлади.\nЁшликдаги янглишишларпи кечирмоқ керак. Шундай алдамчи шуълалар бўладики, улар йўловчига ҳақиқий йўлни, сохта шуълалардан ҳоли бўлган йўлнй кўрсатиб беради.\nТалантсиз йигит мўйсафиддир.\nЎсмирликдаги тушкунлик — ёшликка хос касаллик.\nИ. И. МЕCҲНИКОВ\nЁшликдаги гўрлик даврида кўзга ташланадиган билармандликни унчалик ёқтирмайман, зеро у новдага ўралиб олиб, унинг ўсишига халақит берадиган чирмовуққа ўхшайди.\nТушкупликка тушган ёш йигитнинг қиёфасидан аянчли қисфа йўқ.\nОдамларда ўзига нисбатан қизиқиш уйғотмасдан ҳаёт кечириш ҳайфдир.\nЎқишда, меҳнатда, фанда, халққа астойдил хизмат қилишда ўз бахтингни топасан.\nЎз замонангдан юқори юришга ҳаракат қил.\nҚўлингдан келса замондан илгарироқ юр, агар қўлингдан келмаса, замон билан баробар қадам ташла, аммо ҳеч қачон замондан орқада қолма.\nСусткашлик иллатлар ичидаги энг жирканчлисидир.\nЁшликдаги исрофгарчилик қариликка берилган шундай бир хирожки, уни кейин ўттиз йил давомида устамаси билан тўлаб боришга тўғри келади.\nЁшликдаги гуноҳимизни кексайганда ювишга тўғри келади.\nКимда-ким ўн олти ёшида эркакликка ўтса, олтмиш ёшида ёш болага айланади.\nҲар икки жинснинг қарилик-даги қисмати ёшлиги нимага исроф қилинганига боғлиқ.\nЁшликдаги қусурларни қаригунча сақлаб қолиш керак эмас,чунки қариликнинг ўз қусурлари бўлади.\nЁшмисан, кексани сен ҳурмат айла,\nЎзинг ҳам қарийсан, ҳозирдан ўйла.\nКексага кўмак бер — суянган тоғинг, Буни тушунарсан қариган чоғинг.\nКексаларнинг инсоний заифликларига нисбатан мурувватли бўлинг.\nМен ҳашла қилишни билмайдиган, рақиблари ҳам бўлмаган иссиқ-совуқни писанд қилмайм мангулик гулчамбари кетидан елиб-югуриш ўрнига бир четда.биқиниб яшайдиган ожиз ва қўрқоқ, сусткаш ва одамови эзгуликни мақтай олмайман.\nҲаётга хушманзара дарахтзорга кирган беташвиш маишатпараст бўлиб эмас, балки ҳаёт ва сирлар тўла муқаддас ўрмонга киргандай эҳтиром билан қадам ташлаш керак.\nҲаётга тетапоя кириб келаётган ёшлар тортинчоқ ёки ҳатто уятчанроқ бўлишлари керак: ўзига ишонч ва бамайлихотирлик одатда сурбетликка олиб боради.\nКексайганда ёшликдаги бутун куч-қувват безавол ишга сарф бўлганини ҳис этишдан ортиқ тасалли йўқ.\nЁшликда шундай иш қилгинки, йиллар ўтиб, кексалик келтирган зарарнинг ўрнини қоплайдиган иш бўлсин. Кексаликнинг озиги донолик эканини ёдда тутиб, ёшликда шундай ҳаракат қилгинки, кексалик озиқсиз қолмасин.\nЁшлик — доноликни ўрганадиган палла, кексалик эса уни қўллайдиган пайтдир.\nЁшликда нимани эксанг, улғайганда ўшани ўрасан.\nБирор нарсани ўрганиш, янги одатларни сингдириш ва бир-бирига зид фикрларни тоқат билан эшитида қобилиятига эга бўлган одам ёшлигини сақлаб\nБолаликдаёқ баркамол бўлишни жудаям зарур деб ҳисобламайман, одам мактабни тугатганидан кейин ҳам кўп нарсаларни ўрганиши мумкин, аммо машғулот кўникмаси ва ақлий камолотнинг асоси ёшликда шаклланади.\nКексаларнинг устидан кулма — бир кун ўзинг ҳам қартаясан.\nЭнг тўғриси, кексаликнинг ҳаётий тажрибасини ёшликнинг куч-ғайрати билан омихта қилишдир.\nМенга ёш йигитдаги кексаларга хос баъзи бир хислатлар, мўйсафиддаги ёшларга хос фазилатлар ёқади.\nМайли, кексаликдаги донолик ёшликдаги куч-ғайратни йўлга солсин, ёшликдаги куч ғайрат эса кексаликдаги доноликка мададкор бўлсин.\nКексалар ўргатиш, маслаҳат бериш ҳуқуқига эгадирлар. Ана шу маънавий ҳуқуқни ҳурмат қила бил.\nБиз кексаларнинг донолигидан жуда кам фойдаланамиз.\nЁшлик қуввати-ю, кексанинг ақли — Ғалаба гарови, бу халқнинг нақли.\n← Аввалги Аввалги Ёшлик, кексалик ва умрбоқийлик тўғрисида\nКейинги → Кейинги: Кексалик ҳақида


Афғон мухолифатчилари Карзайни қўлламоқчи\n04 декабр 2020, Тошкент вақти: 01:12\nАфғонистон мухолифатининг икки йирик етакчиси амалдаги президент Ҳамид Карзайни қувватлашини маълум қилди.\nМамлакатдаги “Ҳизби Ваҳдат” партияси етакчиси Ҳожи Муҳаммад Муҳаққиқ “Рейтер” ахборот агентлигига берган интервьюсида Карзайни қувватлашини тасдиқлади.\nБу баёнот президент Карзай ва Ҳожи Муҳаммад Муҳаққиқ ўртасида келгуси ҳукуматни бўлишиш бўйича бир неча кун давом этган музокаралардан сўнг янгради.\nАйни пайтда “Жунбуши Миллий” партияси марказий кенгаши етакчиси Саид Нуруллоҳ ҳам амалдаги президент Карзай номзодини қувватлашини маълум қилмоқда.\nБу партия Афғонистондаги этник ўзбеклар етакчиси Абдур-Рашид Дўстум томонидан тузилган.\nҲамид Карзайга ваъда қилинган бу икки партия афғон мухолифатининг асосий бўғини эди.\nМухолифатдаги икки муҳим етакчини ўзига оғдирган Карзай шу билан бўлғуси президентлик сайловининг ягона нуфузли номзодига айланди.\nАфғонистонда президентлик сайлови август ойига белгиланган.


Шавкат Мирзиё Ўзбекистонни фаровон зиндон қилмоқчи, экспорт ҳажмини ошириш билан маҳаллий прокурорлар шуғулланади - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n22:16 - Шавкат Мирзиё Ўзбекистонни фаровон зиндон қилмоқчи, экспорт ҳажмини ошириш билан маҳаллий прокурорлар шуғулланади\nЎзбекистонда ҳукмронлик қилаётган тожиклар режимининг қўғирчоқ ахборот воситалари ҳеч қандай таҳлилсиз хабар қилишларича, бугун 29 май куни Президент Шавкат Мирзиё раислигида экспорт-импорт, маҳаллий бюджетга қўшимча тушумларни таъминлаш, қишлоқ хўжалигида ғўза парвариши, ғалла ўрими, такрорий экинлар ва сувдан оқилона фойдаланиш каби муҳим тадбирларни самарали ўтказиш билан боғлиқ бугунги кунда ғоят долзарб бўлиб турган масалаларга бағишланган видеоселектор йиғилиши бўлиб ўтибди.\nШавкат Мирзиё ақлига келиб қолган ҳар бир соҳани тилга олиб, ҳаммаёқда ишлар дабдала эканлигини урғулаб, бунинг айбдорлари сифатида шу соҳаларни бошқараётганлар эканлигини айтибди.\nМасалан, Kun.uz сайти Шавкат Мирзиёнинг видеоселекторда айтган қуйидаги сўзларини келтиради:\n“Ўзбекистонда 10 млрд долларлик экспорт салоҳият бор, айнан қишлоқ хўжалигида. Шуни қилсак, банклар ҳам, одамларимиз ҳам рози бўлади.\nХитойнинг карантин, ветеринария бўйича идораси яқинда Ўзбекистонда корхона очади. Энди энг катта бозоримиз - Хитой. Ушбу давлат яқин.\nБош прокурор энди экспортёрларни 10 кунда бир марта йиғиб, муаммоларни муҳокама қилади. Экспорт билан шуғулланмаган ҳокимга прокурор чора кўриши шарт. Экспорт билан ҳаммамиз шуғулланишимиз керак.”\nҚаранг, ўзимизда ишлаб чиқилаётган маҳсулотларни чет элларга сотиш ишини назорат қилиш, аслида, бу ишни йўлга қўйиш, бундан буён прокуратуралар қўлига ўтади.\nЭйвоҳ, Шавкат Мирзиёга замонавий давлатчилик принципларини тушунтирадиган, иқтисодиётимизнинг аҳволи дабдала эканлигининг айбдори одамлар эмас, давлатнинг системаси, тўғрироғи, бизда майда-чуйда тадбиркорликка рухсат берилган бўлса ҳам, катта корхоналарнинг ҳаммаси давлат қўлибда бўлиб, аслида Ўзбекистонда Совет замонидан қолган коммунистик иқтисодиёт ҳукмронлик қилаётгани эканлигини айтадиган маслаҳатчилари йўқми?\nШавкат Мирзиёнинг бундай қилаётган ишлари ҳеч қандай фойда бермайди. Ҳозир ҳар қандай давлат иқтисодиётининг кучини белгиловчи Киши бошига Ялпи Ички Маҳсулот ҳажми бўйича ривожланган мамлакатларни қўйиб туринг, ҳатто қуўшнимиз Қозоғистондан 10 баравар орқадамиз. Аҳолининг ўртача ойлиги ҳам бизда 10 мартача кам. Бу қолоқликдан чиқиш учун Ўзбекистонни имкон бориче тезроқ демократиялаштириш ва тўла бозор иқтисодиётига ўтказиш керак. Ана ўшанда, хусусий тадбиркорлар прокуратуранинг назоратисиз ҳам фойда берадиган ишлар билан шуғулланишга бошлайдилар. Нима фойдали бўлса, ўшани қиладилар, чиқарган маҳсулотларини экспорт қиладилар ёки Ўзбекистонда сотадилар. Давлат уларнинг фойдасидан солиқ олиб яшайверади. Ўзбекистон қашшоқликдан чиқиб, фаровон давлатга айланади.\nЭй, ўзбеклар тушунинг, бунақа президент ва бунақа ҳокимият билан келажагимиз дабдала бўлади. Буни тезроқ тушуниб етиш ва майдонларга чиқиб, Шавкат Мирзиёдан ёки истеъфога кетишни ёки “Бирлик” Партияси айтаётган фундаментал ислоҳотларни бошлашни талаб қилиш керак.


Туғилганданоқ қарияга айланган қиз, 21 йилдан кейин ҳаммани ҳайратга солди!\nДобавлено: 19.11.2016, 12:26\nОртидан гўзал қизни эслатувчи қизнинг бошқалардан фарқи йўқдек кўринади, аммо у ўгириладиган бўлса, одамлар даҳшатга тушади, деб хабар беради “Мarketium.ru” нашри.\nҲаммаси бундан йигирма бир йил илгари бошланганди. Ирина Неженцева янги туғилган қизи Катянинг юзидаги ажинларга эътибор берди. Чақалоқнинг юзи кунлар эмас, балки соатлар сайин қариб борарди. Врачлар Катянинг жуда кам учрайдиган ирсий нуқсон – прогерия касаллигига чалинганини аниқлашди ва у бор-йўғи бир йил умр кўради дейишди. Иринанинг турмуш ўртоғи бу хабарни эшитиб, уларни ташлаб кетди. Кетиш олдидан Иринага “Мен боланинг юзига қарашга ўзимда куч тополмаяпман”, деди холос.\nАммо Ирина ягона фарзанди бўлмиш Катяга унинг умри қанчалик қисқа бўлмасин, бахтли болаликни ҳадя этишга қарор қилди.\nВрачларнинг башоратига қарамай, Катя барча соғлом болалар каби вояга етди. Катта бўлганда эса тенгдошларининг таъна-дашномларини, ҳақорат, мазахларини эшитишга мажбур бўлди. У мактабда борганда бошқа болалардан тубдан фарқ қилишини, уларга ўхшамаслигини сезди ва “Агар мени ташқи қиёфам билан одамлар кўнглини забт этолмасам, унда билимим, меҳр-муҳаббатим билан забт этишим лозим. Ахир инсоннинг қалби гўзал бўлиши керак...”, деган фикрга келди.\nКатя мактабда аъло баҳоларга ўқиди, энди унинг намунали хулқи хунуклигини ҳам билдирмасди. Агар бирорта одам уни камситмоқчи бўлса, уларга қарши жавоб беришни ўрганди. “Мен ўз танамни севишни ўргандим. Тасаввур қилинг дунё бўйича, бор-йўғи 20 нафар одамгина менинг касаллигимга чалинган. Демак, мен бошқаларга ўхшамайман!”, деди у. Катянинг оптимистлиги ва қувноқ кайфияти бошқа одамларга таъсир қилмай қолмади. У ўзига ишонган қиз бўлиб улғайди ва бахтли бўлишни мақсад қилди.\nУ бўлажак турмуш ўртоғи билан тасодифан телефон орқали, битта рақамни нотўғри териб, Катя билан танишиб қолди. Бу танишув тўй билан якунланди. Ҳозирда уларнинг соғлом ўғил фарзанди бор.\n“Мен дунёдаги энг бахтли аёлман! – дейди Катя, – фақатгина ўзимга бўлган ишончгина мени ҳаётий синовларни енгишимда катта ёрдам берди. Сабрим эвазига тақдир менга ажойиб турмуш ўртоқ ва соғлом ўғилни ҳадя этди. Бундан ортиқ бахт бўлиши мумкинми?”\nБу қизнинг ҳаёт йўлига назар ташлаб, энг даҳшатли ташхис ҳам инсондан бахтли бўлиш ҳуқуқини олиб қўёлмаслигига тан берасан, киши...\nАҚШ ҳукумати афғонистонлик қизларга виза беришдан бош тортди\nБухоролик қутқарувчилар дарёга чўкиб кетган қизнинг ҳаётини сақлаб қолишди


Россиянинг БМТдаги доимий вакили: Россия сўнгги 20 йил ичида тактик ядро қуроллар сонини 4 баробарга қисқартирди\n11:29 / 11.09.2015\nРоссия давлатларни ядро қуролларини ўз ҳудудидан ташқарига жойлаштирмасликка чақириб, бу оммавий қирғин қуроллари тарқалиб кетишини назорат қилишга ёрдам беради, деб ҳисоблайди. Бу ҳақда жума, 11 сентябрь куни Россия Федерациясининг БМТдаги доимий вакили Владимир Сафронков Ядровий қуролларнинг синалишига қарши ҳаракат қилиш халқаро куни муносабати билан ташкил этилган Бош ассамблеясининг норасмий йиғилишида маълум қилди.\nУнинг сўзларига кўра, Россия ядровий қуролсизланишнинг ашаддий тарафдори бўлиб, мазкур соҳада АҚШ билан икки томонлама шартномалар имзолаган.\n“Биз мазкур масала юзасидан амалий мулоқотга тайёрмиз, бироқ бундай мулоқот, айнан амалий суҳбат фақатгина давлатлар ўз хавфсизлигини бошқа мамлакатлар хавфсизлиги ҳисобига таъминлашдан воз кечган тақдирда самара келтириши мумкин. Ҳозирча вазият тескарисини кўрсатиб турибди ва дунё сиёсат майдонида шу билан боғлиқ салбий омиллар тўпланиши содир бўлмоқда”, – деди дипломат.\nУнинг айтишича, “бугунги муҳим учрашувда муҳокама қилинаётганларни ҳал этиш юзасидан халқаро босимни кучайтириш айрим мамлакатларнинг ядро қуролларини ўз миллий ҳудудига жойлаштириб, хориждаги инфратузилмаларни тугатиш ва бузиб ташланишига ёрдам берарди”.\nРоссия Федерациясининг БМТдаги доимий вакили Россия сўнгги 20 йил ичида тактик ядровий қуроллар омборини тўрт баробарга қисқартирганини айтиб ўтди. “Стратегик ҳужумкор қуроллар ҳажми эса 5 баробарга камайди. Россиянинг барча тактик ядро қуроллари миллий ҳудудлар чегарасида жойлашган бўлиб, мамлакатнинг юқори даражали хавфсизлигини таъминлайди”, – деди Сафронков.


Москвада ҳарбий парад ўтказилади\n27 ноябр 2020, Тошкент вақти: 22:33\nРоссия пойтахти Москвада 9 май куни Улуғ Ватан уришида эришилган ғалабанинг 68 йиллиги муносабати билан ҳарбий парад ўтказилади.\nҚизил майдонда ўтувчи ҳарбий парадга Россия президенти Владимир Путин раислик қилади. Парадда 11 мингдан ортиқ ҳарбий иштирок этади. Шунингдек, Россия ҳарбий техникаси ҳам намойиш этилади.\n1939 йилнинг 1 сентябрида бошланиб, 1945 йилнинг 2 сентябрида Япониянинг таслим бўлиши билан якунлан иккинчи жаҳон уришида 72 давлат иштирок этган. Уруш натижасида 65 миллион одам қурбон бўлгани айтилади.\nҚаршиликлар ўз боғини ҳокимдан ҳимоя қилиш учун бензин кўтариб чиқди


Авиаёкилги ва аэропорт йигимлари нархи арзонлаштирилади − Транспорт вазири – КУН УЗ\nГлавная / Иктисодиёт / Авиаёкилги ва аэропорт йигимлари нархи арзонлаштирилади − Транспорт вазири\n12.02.2020\tИктисодиёт Comments Off on Авиаёкилги ва аэропорт йигимлари нархи арзонлаштирилади − Транспорт вазири 23 Показы\nУзбекистонда авиакомпаниялар учун аэропорт йигимлари 20 фоизга, авиаёкилги нархи уртача 100 долларга арзонлаштирилади.\nТранспорт вазири Элёр Ганиев Узбекистоннинг хорижий авиакомпаниялар учун жозибадорлигини саклаб колиш максадида амалга оширилаётган чоралар хусусида маълумот берди.\n“Авиация бозорининг энг мухим элементи авиаёкилги хисобланади. Хозирги вактнинг узидаёк авиаёкилгининг киймати 110-120 долларга арзонлаштирилган. Бу кейинчалик хам давом эттирилади. Авиаёкилги нархи минтака бозоридаги уртача нархдан ошиб кетмаслигини доимий равишда назорат килиб борамиз”, − дейди Элёр Ганиев.\nВазирга кура, Uzbekistan GTL заводининг ишга туширилиши авиаёкилги такчиллиги муаммосини хал килиши кутилмокда.\n“Биз Uzbekistan Airways’ни тулик авиаёкилги билан таъминлаш имконига эга эмас эдик. Шунинг учун бу махсулотни импорт килишга тугри келарди. Жорий йил якунига кадар Uzbekistan GTL заводи ишга тушса, бу масала уз ечимини топади.\n“Завод бир йилда 1,7 млн тонна авиаёкилги, шу жумладан, 300 минг тонна авиакеросин ишлаб чикариши мулжалланган”, − дея таъкидлайди транспорт вазири.\nМаълум килинишича, хорижий авиакомпанияларга кулайлик яратиш, мамлакатнинг авиацион жозибадорлигини ошириш максадида аэропорт йигимларини 20 фоизга камайтириш режалаштирилган.\n“Аэропорт хизматлари учун йигимларнинг 20 фоизга арзонлаштирилиши авиацион жозибадорликни кескин оширади. Бу оркали Узбекистонни хам юк, хам йуловчи ташиш нуктаи назардан кулай мамлакатга айлантиришга эришилади”, − деди Элёр Ганиев.


Мэн-Цзи (м.а. 372-289) | www.ziyouz.uz\nБош саҳифа ҲикматномаМумтоз файласуфлар ҳикматиМэн-Цзи (м.а. 372-289)\nМэн-Цзи (м.а. 372-289)\n«Мен Коинот фуқаролариданман», деган экан Мэн-цзи. У Хитойнинг ҳозирги Шандун вилояти ҳудудида жойлашган Лу хонлигида туғилиб ўсди. Мэн-цзи Конфуцийнинг невараси Цзи Си қўлида таҳсил олган. Бу файласуф мамлакатни муваффақиятли идора этишнинг 12 қоидасини ишлаб чиққан.\nЎзининг ана шу ғояларини амалга татбиқ этиш ниятида у ҳукумат тизимига ишга кириш учун Хитойнинг турли хонликларини кезиб, қисқа муддат Ци хонлигида маслаҳатчи бўлиб ишлаган. Инсонпарварликка таянган ҳолда давлатни бошқариш ғояларини ҳаётга татбиқ этиш йўлидаги беҳуда уринишлардан сўнг Мэн-цзи ватани Луга қайтади ва ғоявий қарашларини ўзи ташкил этган мактаб, шогирдлари, китоблари орқали тарғиб ва ташвиқ қилади.\nМэн-цзининг асосий асари «Мэн-цзи» деб аталади. Людвиг Фейербах: «Мэн-цзи Хитойнинг Конфуцийдан кейинги энг буюк файласуфидир», — деб ёзганди.\nМАМЛАКАТНИ МУВАФФАҚИЯТЛИ ИДОРА ЭТИШНИНГ 12 ҚОИДАСИ\n1-қоида. Эзгулик ва олижанобликка таяниш.\nИнсонпарвар ҳукмдорнинг мухолифи бўлмайди.\nФуқароларни куч билан бўйсунишга мажбур этиш мумкин. Аммо қалбларини бўйсундириб бўлмайди. Одамлар давлат куч жиҳатидан устун бўлгани боис бўйсунишдан ўзга илож тополмайдилар. Эзгулик ва олижаноблик воситасида фуқароларни бўйсундириш эса қалбларда қувонч туйғуларини уйғотади ва одамлар ҳақиқий итоатгўйликни намойиш этадилар.\nДонишмандликда камолга етган ҳукмдорлар дуккакли донлар ва тариқни худди олов ва сув каби мўл бўлишини таъминлайдилар. Ана шунда фуқаролар орасида инсонпарварликни ўзига касб этмаган битта ҳам одам қолмайди.\nОлижаноб эр ўз бурчини, пасткаш эса ўз фойдасини яхши тушунади.\nРивоят қилишларича, Лян хонлиги ҳукмдори Мэн-цзини ҳузурига чорлаб: «Ота! Сиз ҳойнаҳой орадаги минг ли масофани менинг салтанатимга бирон фойда етказиш мақсадида босиб ўтиб келгандирсиз?» — дейди.\nШунда Мэн-цзи қуйидагича жавоб қайтаради: «Эҳ, ван! Нима учун гапни албатта фойдага бурасиз? Ҳукмдор салтанатга қандай фойда келтириш керак, деб қайғурса, дафу оилага қай йўл билан наф етказиш мумкин, деб бош қотирса, оддий фуқаролар ва ши эса қаердан ва қандай йўл билан ўзим учун фойда орттирсам экан, дея ғам чексалар… Ахир, олий ва қуйи табақалари фойда учун ўзаро курашга киришган давлат ҳалокатга маҳкум бўлади-ку!.. Агар фойда биринчи ўринга чиқиб, бурч кейинда қолиб кетса, бу кураш ҳеч қачон тугамайди. Агар жэн бўлмаса, ҳамма ўз қадрдон ерини ташлаб кетади. Бурч бўлмаса, ҳамма ўз ҳукмдорини унутиши аниқ. Эҳ, ван! Нима учун албатта фойда ҳақида гапириш керак?\n2-қоида. Фуқароларни доимий мулк билан таъминлаш.\nДоимий мулкка эга бўлмаган фуқаролар доимий туйғулардан ҳам маҳрум бўладилар. Доимий туйғулардан маҳрум фуқаролар эса парокандаликка учраб, тубанлашадилар ва хоҳлаган ишларини қиладилар.\n3-қоида. Донишмандларни ҳурматлаш ва қобилият эгаларидан фойдалана билиш.\nАҳли донишлар ҳурматланиб, қобилият ва истеъдод эгаларидан фойдалана билинган ҳукуматда нодир шахслар фаолият кўрсатадилар.\n4-қоида. Солиқ ва ўлпонларни камайтириш.\nФуқаролардан матолар ва арқонлар, тариқ ва гуруч, муддатли оғир жисмоний меҳнатга мажбурлаш каби турли кўринишдаги солиқлар ундириб олинади. Санаб ўтилган оғир солиқларнинг фақат биттасидан фойдаланиш мумкин. Иккинчисини бир оз юмшатиш лозим. Бир вақтнинг ўзида иккинчи турдаги ўлпондан ҳам фойдаланмаслик даркор. Учинчи тур солиқлар ҳақида эса гапирмаса ҳам бўлади. Чунки у очликдан ўлиш ҳамда ота ва боланинг айрилиққа маҳкум бўлиши каби оғир оқибатларга олиб келади.\nТоки олий ва қуйи табақалар ҳаддан ортиқ фойдага интилаверар эканлар, давлат ҳалокатга учрайди.\n5-қоида. Фуқародан фойдаланиш, аммо уни бажараётган ишидан чалғитмаслик.\nАгар фуқародан бажараётган ишидан чалғитмай фойдаланилса, у меҳнат билан банд бўлишига қарамай, норозилик билдирмайди; ўзгаларнинг ҳаётини сақлаб қолиш учун одамлар қатл этилганда ҳам халқ норозилик эълон қилмайди.\nОмборхоналар тўлиб-тошган тақдирдагина хатти-ҳаракат қоидалари ва бурч нима эканлигини англаб етиш мумкин; кийим-кечак ва озиқ-овқатлар етарли бўлганда, обрў-эътибор ва шармандаликнинг моҳиятини тушуна олиш мумкин.\n6-қоида. Фуқаронинг кўнглини олмоқлик.\nФуқарони қўлга олмоқлик осмони фалакни эгаллаш билан тенг. Фуқарони қўлга олиш унинг қалбини забт этиш демакдир. Фуқаронинг кўнглини олиш учун унинг истаган нарсасини муҳайё этиш ҳамда унга маъқул бўлмаган ишларни бажаришдан тийилмоқ лозим.\n7-қоида. Халқни қадрлай билиш.\nМамлакатнинг асосий бойлиги унинг халқидир. Ер ва дон-дун халқдан кейинги мавқени эгаллайди.\nҲукмдорлар учта қимматбаҳо бойликка эгадирлар. Булар ер, фуқаро ва бошқарув ишлари.\n8-қоида. Ҳурматли кишиларга эътибор кўрсатиш.\nНуфузли зотларга қаҳр-ғазаб кўрсатилмаса, мамлакатни бошқариш осон бўлади.\nАқл билан иш юритувчилар одамларни бошқарадилар, куч билан иш кўрувчилар эса ўзгалар томонидан бошқариладилар. Фуқаролар ўз бошқарувчиларини боқадилар. Фуқароларни бошқарувчилар фуқаролар томонидан таъминланадилар.\n9-қоида. Инсон табиатидаги эзгуликнинг йўқолишига йўл қўймаслик.\nҲосил мўл бўлмаган йил кўплаб ўғил фарзандлар ва укалар бағритош бўлиб қоладилар. Бу бағритошлик Коинот томонидан уларга берилган табиий сифатларга боғлиқ эмас. Балки очлик уларнинг қалбларида ёвузликнинг уйғонишига сабаб бўлади.\n10-қоида. Фуқарони эзгуликка йўллаш.\nИнсон томонидан содир этилган ёвузлик унинг табиий сифатларига боғлиқ эмас.\nҚадимги Хитой файласуфларидан яна бири Гао-цзи: «Инсон табиати жўш урган сув оқимига ўхшайди. Унга шарқдан йўл очсанг — шарққа томон оқади, ғарбга бурсанг, ғарб томон шошади. Сув оқими шарқ ва ғарбнинг фарқига бормаганидек, инсон табиатини ҳам эзгулик ва ёруғлик каби сифатларга ажратиб бўлмайди», — деганди.\nМэн-цзи бу фикрга шундай эътироз билдиради: «Чиндан ҳам сув шарқ ва ғарбни ажратолмайди. Аммо у паст-баланднинг фарқига боради-ку! Сув пастга қараб оққанидек, инсон ҳам табиатан эзгуликка интилади.\nҚуйига томон оқишни истамайдиган сув бўлмаганидек, инсонлар орасидан ҳам эзгулик тиламайдиган одамни топиш мумкин эмас. Агар сувни уриб, ҳаракатга келтирсангиз, у бошингиз узра кўтарилади. Борди-ю, йўлини тўсиб ҳаракатга келтирсангиз, у тоғлар қадар юксалади. Бу ҳолатлар сувнинг табиатига боғлиқ ҳолда содир бўладими? Йўқ. Улар ташқи куч таъсири остида, сунъий равишда юз беради. Инсонни ҳам таъсир ўтказиб, ёвузликка ундаш мумкин. Чунки унинг табиати ҳам сувга ўхшайди.\nИнсон табиатан олижанобдир.\n11-қоида. Бой берилган нарсаларни идрок орқали излаш.\nМаърифатнинг йўли битта. У ҳам бўлса йўқотилган нарсаларни идрок ила қидиришдан иборатдир. Ички идрок амрига бўйсунсанг, катта инсон бўласан, иккинчи даражали (яъни кўз ва қулоқ сезгилари) туйғуларга амал қилсанг, майда одамга айланасан.\n12-қоида. Адолатни ёдда тутмоқлик.\n— Адолат туйғусининг замирида нима ётади?\n— Бу ҳақда гапириш мушкул. У жуда улуғ ва фавқулодда мустаҳкам туйғудир. Бу туйғуни тарбиялаб, тўсиқ қўйилмаса, ердан осмон қадар юксалади… Тафаккурингиз бу туйғуни унутмасин. Аммо унинг ўсишига сунъий равишда ёрдам берманг. Яъни Сун салтанатининг фуқаросига ўхшаб йўл тутманг. Бу одам майсаларим яхши ўсмаяпти, деган ўйда уларни бир-бир чўзғилаб чиқади. Ва уйга келиб: «Бугун жуда чарчадим. Майсаларга ўсишлари учун ёрдамлашдим», — дейди. Унинг ўғли дарҳол майсалар томон чопади ва уларнинг сўлиб ётганини кўради:\n«Ер юзида майсаларнинг ўсишига ёрдамлашмайдиганлар озчиликни ташкил этади. Адолат туйғуларини тарбиялашни кераксиз ҳисоблаб, ундан бўйин товловчилар майсаларга ишлов бермайдиган кимсаларга, майсаларнинг бўй чўзишига ёрдамлашувчилар эса, уларни чўзғилаган сунлик фуқарога ўхшайди».\n← Аввалги Аввалги Чжуан-Цзи (м.а. 369-286)\nКейинги → Кейинги: Арасту (Аристотель) (м.а. 384-322)


Қишлоқ оқсоқоли шўрлик деҳқонни бойнинг зулмидан қандай қутқарган? - Tafsilot.uz\n2-Май 2017, 01:23\nҚайсидир йили шундай воқеа юз беради. Бойнинг ерларини бир йилга ижарага олган деҳқоннинг экинини совуқ уриб кетади. Натижада деҳқон фойда кўриш тугул ҳам меҳнатига, ҳам уруғлик учун сарфлаган пулларига куйиб қолади. Бой эса шундоғам танг аҳволда қолган деҳқондан ижара ҳақини ундириб олиш мақсадида уни қишлоқ оқсоқолининг олдига олиб боради ва бўлган воқеани айтиб беради.Қадимда бир қишлоқда жудаям бахил бой бўлган экан. Унга отасидан каттагина ер мерос қолган экан. Бой камбағал деҳқонларнинг соддалигидан фойдаланиб, уларга маълум шарт билан ва маълум нарх эвазига ерларини бир йилга ижарага бераркан. Унинг шартига кўра, ерни ижарага олган деҳқоннинг ҳосили қандай бўлишидан қатъий назар ўша ҳақни тўлалигича тўлаши керак эди.


12:38 / 23.05.2019\nТошкент шаҳри. Республика Гидрометеорология марказининг хабар беришича, 24 май куни пойтахтда ҳаво ўзгариб туради, куннинг иккинчи ярмида бироз ёмғир ёғади, момақалдироқ бўлиши мумкин. Шамол шарқдан 7–12 м/с тезликда эсади. Ҳарорат кечаси 14–16 даража илиқ, кундузи 20–22 даража иссиқ бўлади.\nБухоро ва Навоий вилояти. Ҳаво ўзгариб туради, ёғингарчилик кутилмайди. Шамол шарқдан 7–12 м/с тезликда эсади. Ҳарорат кечаси 12–17 даража илиқ, кундузи 23–28 даража иссиқ бўлади.\nТошкент, Самарқанд, Жиззах ва Сирдарё вилоятлари. Ҳаво ўзгариб туради, баъзи жойларда ёмғир ёғади, момақалдироқ бўлиши мумкин. Шамол ғарбдан 7–12 м/с тезликда эсади, баъзи жойларда 15–20 м/с гача кучайиши мумкин. Ҳарорат кечаси 12–17 даража илиқ, кундузи 20–25 даража иссиқ бўлади.\nҚашқадарё ва Сурхондарё вилояти. Ҳаво ўзгариб туради, кечаси ва эрталаб баъзи жойларда ёмғир ёғади, момақалдироқ бўлиши мумкин. Шамол ғарбдан 7–12 м/с тезликда эсади, баъзи жойларда 15–20 м/с гача кучайиши мумкин. Ҳарорат кечаси 13–18 даража илиқ, кундузи 23–28 даража иссиқ бўлади.\nАндижон, Наманган ва Фарғона вилоятлари. Ҳаво ўзгариб туради, баъзи жойларда ёмғир ёғади, момақалдироқ бўлиши мумкин. Шамол ғарбдан 7–12 м/с тезликда эсади, баъзи жойларда 15–20 м/с гача кучайиши мумкин. Ҳарорат кечаси 12–17 даража илиқ, кундузи 20–25 даража иссиқ бўлади.\nРеспубликанинг тоғли ҳудудлари. Ҳаво ўзгариб туради, баъзи жойларда ёмғир ёғади, кучли бўлиши мумкин. Момақалдироқ бўлиши мумкин. Шамол ғарбдан 7–12 м/с тезликда эсади, баъзи жойларда 15–20 м/с гача кучайиши мумкин. Ҳарорат кечаси 5–10 даража, кундузи 10–15 даража илиқ бўлади.\n20 июль куни Ўзбекистонда кутилаётган об-ҳаво маълумоти\tЎзбекистонда дам олиш кунлари қандай об-ҳаво кутиляпти?\t19 июль куни кутилаётган об-ҳаво маълумоти


Россияда ўзбегу тожик мардикор аёллар сони ортмоқдами? – Ўзбекистон Инсон Ҳуқуқлари Жамияти\nИнсон Ҳуқуқлари, қашшоқлик, мажбурий-меҳнат, мақолалар Add comments\nImage copyright Reuters Image caption Муҳожирнинг оғир юки\n“Дакументимиз чатоқ , ука, мелисалар кўриб қолмасин деймиз. Машинага чиқиб олсак бўлди, далага мелисанинг йўли тушмайди”, деб жавоб берди.\n“Эрим билан икковимиз бир хонани ижарага олишга кучимиз етмайди. Ойига 12 минг ижара пули. Шунга ҳамқишлоқлар билан яшаймиз. Ҳаммаси ёш-ёш болалар. Ўзи уйга фақат кечқурун қайтамиз-ку. Кечки овқатимиз “обший”, еймизу ухлаймиз, ҳамма ўз иши билан овора”, дейди Мавжуда опа исмли ватандошимиз.\nШу йилнинг феврал ойида Ватандан Россияга сафар чоғи Ҳадиса опа исмли 40 ёшлар чамасидаги аёл билан самолёт ўриндиғида ёнма-ён ўтириб қолдик. Йўл-йўлакай, ундан-бундан суҳбатлашдик. Россияга қачондан бери келасиз, нима иш қиласиз? – деб сўрадим.\n-Э, ука, беш йилдан ошди, келиб кетаман. Питерда ҳам, Волгоградда ҳам бўлдим. Қилмаган ишимнинг ўзи йўқ. Мясокомбинатда ишладим, базада сабзавот сортировка ҳам қилдим, далада ҳам ишладим. Ўтган йили қишда Москвада қор қурадик. Ҳаво совуқ…учи ўткирланган арматурани ерга уриб, муз кўчирамиз. Бўларим бўлди, ароқ ичишни ҳам ўргандим. Жонингдан совуқ ўтса, иложинг йўқ, ичар экансан. Тирикчилиги қурсин,- дея ҳасрат қилди.\n“Биз буёқда эркагу аёл тентираб юраверсак, қариндошларимиз қўлида қолаётган болаларимизнинг тарбияси нима бўлади? Ўзи ота тарбиясини олмай катта бўлаётган болалар энди оналаридан ҳам узоқда. Улар келажакда ким бўлишади. Наҳотки улар ҳам бизга ўхшаб мардикорликка келишса”, дея хавотир билдиради у.\nКимдир бегона юртда эрининг иссиқ – совуғидан хабардор бўлиш мақсадида юрган бўлса, кимдир рўзғорга қийналганидан мусофирчиликка рози бўлаётганини айтади.\n“Бир кун эмас, бир кун яхши бўлиши керак, бир умр мардикор бўлиб ўтмасмиз, ахир. Кўпга келган тўй экан”, дейди уч фарзандини онасига ташлаб келиб, Москвадаги ресторанларнинг бирида идиш-товоқ ювувчи ўзбекистонлик Солиҳа.\n“Кўришмаганимизга бир йилдан ошди…Ватанга қайнсинглимнинг тўйига боргандик. Шунда кўришдик. Нима қиламиз энди, катта оиламиз, ўзимизнинг ҳам фарзандларимиз бор, уларни ўқитасиз, тўй қиласиз, уй қурасиз…”\nPosted by admin at 14:30\tTagged with: Шухрат Шокир\nЖамиятимизда ҳамма ўз ишига совуққонлик билан ёндошса, унда бу жамият қандай юксакликга кўтарила олиши мумкин? Жаслиқдаги ҳуқуқ фаоли Чўян Маматқуловга 159-модда қўйилиши мумкин


Тошкент вилоятида 100 га яқин таълим муассасалари карантинга олинди - UzNews.uz\n27 апреля, 13:48 269 0\nТошкент вилоятида 100 га яқин таълим муассасалари карантинга олинди\nВилоятда коронавирусга чалиниш кўпроқ мактабларда учраган.\nТошкент вилоятида жами 891 та мактабнинг 72 тасида 26 апрель ҳолатига 100 нафар ўқувчи ва 42 нафар ўқитувчида коронавирус инфекцияси аниқланган. Шу сабабли 64 та мактаб тўлиқ, 8 тасида 11-синфлар онлайн таълимга ўтказилди. Бу ҳақда вилоят ҳокимлиги Матбуот хизмати хабар берди.\n514 та мактабгача таълим ташкилотларининг 9 тасида коронавирус инфекциясига чалиниш ҳолатлари аниқланган. Шу боис 7 та МТТ тўлиқ, 2 та гуруҳ онлайн таълимга ўтказилди.\nШунингдек, Бўстонлиқ туманидаги 1, 2-сонли касб-ҳунар мактаблари, Чирчиқ тиббиёт техникуми, ЧДПИ академик лицейи, Чирчиқ давлат педагогика Институти, Тошкент давлат Жисмоний тарбия университети, 7-сонли мусиқа ва санъат мактаби, Олмалиқ шаҳридаги МиСИС, И. Каримов номидаги Тошкент давлат техника университети филиалидаги 1 та гуруҳ онлайн таълим режимига ўтган.


Эрнест Хемингуэй: “Ёзувчилик – машаққатли меҳнат” (1955) — www.ziyouz.uz\nБош саҳифа СуҳбатларЭрнест Хемингуэй: “Ёзувчилик – машаққатли меҳнат” (1955)\nЧоп этилган 14.04.2017 11.03.2017 МуаллифZiyouz.uz\nАмерикада чиқадиган “Эсквайр” журнали ўзининг 1935 йил октябр сонида Э.Хемингуэйнинг “Маэстро” билан мулоқот” асарини эълон қилди. Унда машҳур ёзувчи ёш қаламкашларга, гарчи ҳазил тариқасида, лекин фойдадан холи бўлмаган қимматли маслаҳатлар беради. Адибнинг Ки-Уэстда ва Кубадалик пайти ёзилган мактубларида “маэстро” сўзи бот-бот учраб туради. Хўш, “маэстро” ким ўзи? Бу адабий қаҳрамон эмас, балки донгдор ёзувчи билан роса бир йил бирга яшаб, унинг сабоқларидан озиқ олган реал шахс эди.\nБирда Миннеаполис дорилфунуни журналистика факультетининг 22 ёшли битирувчиси Арнольд Самуэльсон маҳаллий “Трибюн” газетасида амалиёт курсини ўтаркан, Флорида штатига, Хемингуэй ҳузурига бормоқчи бўлади. Ўзининг қадрдон Мичиган штатидан Флоридагача қарийб икки минг километрли масофани йўловчи уловларда босиб ўтган мухбир Хемингуэйнинг уйини излаб топади. Бир куни тонгда у тўғри ёзувчиникига кириб боради ва дабдурустдан ундан ёзувчилик борасида таълим беришини илтимос қилади.\nШуниси ажабланарлики, Хемингуэй кутилмаган меҳмоннинг “камтарона” илтимосига рўйхушлик билдиради: ундан орзулари, келажакдаги режалари ҳақида батафсил сўраб-суриштиради. Сўнгра, баҳолиқудрат кўмаклашишга ваъда бериб, йигитдан ўзининг машҳур “Пилар” яхтасига соқчилик қилишини сўрайди ва кунига бир доллардан унга мояна ҳам тайинлайди. Тиришқоқ мухбир дарров рози бўлади ва бир йил мобайнида ўз вазифасини астойдил бажариб келади. Улар деярли ҳар куни балиқ овига чиқишар, ишдан бўш пайтлари у “Ота”га скрипкада куйлар чалиб берарди. Шу боис уни ҳамма “маэстро” деб чиқарар эди.\nУлар кўпинча очиқ денгизда ёлғиз қолишарди, шунда турмуш ҳақида, одамлар ва балиқ ови тўғрисида суҳбат қуришарди, аммо “маэстро”ни ҳаммадан ҳам “ота”нинг ёзувчилик хусусидаги қарашлари қизиқтирарди. Соҳилга қайтгач, у устозининг ўгитларини пайдар-пай қоғозга тушириб борарди. “Маэстро” қисса ва ҳикояларини таҳририятларга йўллар, лекин улар чоп этилмасдан қолиб кетаверар эди. Барибир интилувчан йигитнинг меҳнатлари зое кетмади – “Мотор-боатинг” овчилар журнали унинг ҳикоясини босиб чиқаради. Севинчини яширолмаган устоз: “Энди сени ҳам ёзувчи деса бўлади, маэстро”, – деб қўяди.\nОрадан бир неча йил ўтиб, А.Самуэльсон ўзининг “Дарбадарлар Мексикаси” романини эълон қилади. 1955 йилда “Эсквайр” журнали унинг “Битта – бу жуда кўп дегани” ҳикоясини чоп этгач, кутилмаганда устозидан қуйидаги мазмунда телеграмма олади: “Эсквайр”да босилиб чиққан асарингиздан бағоят мамнунман. Сиз билан фахрланаман. Эзгу тилаклар билан Эрнест”.\nБироқ Арнольд Самуэльсоннинг шу йиллар давомида Хемингуэй ҳақида, буюк устози билан Ки-Уэстда ва Кубада бирга ўтказган дамлари тўғрисида китоб ёзиш билан машғул бўлганлигини ҳеч ким билмас эди. Фақат орадан тўрт йил ўтиб, Самуэльсоннинг вафотидан кейингина, қизи Диана отасининг столи устидан “Эрнест Хемингуэй билан ёнма-ён” номли каттагина қўлёзмани топиб олади. У 1984 йили АҚШда китоб бўлиб чиқди. Қуйида буюк ёзувчининг ёш мухбир билан ёзувчилик маҳорати хусусидаги айрим мулоқотлари илк бор эълон қилинмоқда.\n– Бир ўтиришда ҳаддан зиёд ёзиб юбормаслик – ёзувчилик фаолиятининг устивор қоидасидир. Ботинингизда йиғилиб қолган кечинмаларнинг барини бирваракайига тўкиб солманг. Эртанги кунга ҳам қолдиринг. Ёзувчиликда энг муҳими – вақтида ёзишдан тўхтай билиш. Қўлингиз келиб қолишини зинҳор кутиб ўтирманг. Агар ҳаммаси хамирдан қил суғургандай силлиқ кетаётган ва сиз ҳикоянгизни қизиқ жойига келиб қолгансиз-у, у ёғи нима бўлишини олдиндан билгандай, – худди шу ерда ўзингизга дам беринг. Қоғоз ва қаламни четга суриб қўйиб, у ҳақда бошқа ўйламанг; ҳали пишмаган асар шуурингизда маромига етсин.\nКечаси мириқиб ухлаб олгач, эртасига ўзингизни тиниққан ҳис этсангиз, ёзганларингизни бошқатдан кўчириб чиқинг. Қўлёзманинг кечаги қизиқ жойидан бошлаб, давоми қандай кечишини билганингиз ҳолда, диққатни тортадиган жойга етгунча қоғоз қоралайверинг. Ишни айнан шу йўсинда тугатганингиздан кейин, ҳикоянгизнинг мароқли ва ажиб лаҳзаларга бой чиққанлигига ишонч ҳосил қиласиз.\nҲар куни асарнинг аввал-бошига қайтиб, уни янгитдан кўчириб чиқинг. Салмоғи хийла ошгач, қўлга яна қалам тутиш олдидан қиссанинг кейинги 1-2 фаслини диққат билан ўқиб чиқинг ва уларни бошқатдан оқ қоғозга туширинг. Ҳафтада кам деганда бир марта қўлёзманинг муқаддимасига қайтинг ва барини бир бошдан ёзиб чиқинг. Ўшанда сизда яхлит асар пайдо бўлади. Қисса битгач, сизнингча, унинг матнидан олиб ташланиши керак бўлган сўз ва ибораларни қидириб топинг. Энг асосийси – айнан нималарнинг кераксизлигини англаб етишда. Матндаги ўринсиз жумла ва гаплардан воз кечишингизга қараб, иқтидорингиз нечоғлик ўсгани ҳақида фикр юритиш мумкин. Модомики, қиссангиздан, бошқа асарларда баланд нуқта ҳисобланадиган эпизодни тушириб қолдира олсангиз, ишончингиз комил бўлаверсин: сиз тўғри йўлдасиз…\nЁзувчилик кўтара савдо, оғир қўл меҳнатидан иборат иш экан, деб кўп ҳам руҳингизни тушираверманг. Бу – бор гап, лекин илож қанча. Мен “Алвидо, қурол!”нинг биринчи қисмини салкам 50 марта кўчириб чиққанман. Бунинг учун катта сабр-тоқат керак. Ҳа, айтгандай, ўзинг билмаган нарсага зинҳор қўл урмаслик лозим. Мутлақо хаёлот билан боғлиқ нарсалар поэзияга дахлдор. Қаламга олганингиз – жой, сиз таърифини келтирган одамларни яқиндан билишингиз лозим, акс ҳолда асарингиз аллақандай бўшлиқда осилиб қолади. Сўнг, ёзиш баробарида ўйлаб топаверасиз. Айтайлик, қиссанинг бир улушини ёзиб тугатдингиз, эртага нималар ҳақида ёзишни билсангиз-да, индин, яна икки кундан кейин ёзилажак нарсалардан мутлақо бехабарсиз. Қисса ниҳоясига етгунча ижод шу зайлда давом этаверади.\n– Ижод қилишга киришаркансиз, миянгизда унинг аниқ белгиланган сюжети йўқлигига қарамасдан, қалам тутяпман деб ўйлайсизми?\n– Энг яхши ҳикояларимни худди шу услубда яратганман. Агарда кўнглингизда ҳикояга арзигулик ажабтовур сюжет бўлса, дарров ёзишни бошланг. Уни бир ўтиришда қоғозга туширасиз. Аммо-лекин энг зўр асар бир кунда эмас, ҳафталар, ойлар давомида бунёдга келади. Бу анчайин мушкул, бироқ наинки ўзингиз, балки ўқувчингиз учун ҳам хийла мароқли иш. Модомики машқларингиздан бирон жўяли нарса чиқишини ўзингиз билмас экансиз, буни китобхон қаердан ҳам билсин.\nКенг жамоатчилик ва танқидчилар ўртасида эътироф этилган барча ажойиб асарларни мутолаа қилиб бориш керак, чунки сиз ёзган қисса ёки ҳикоя олдингиларникига ўхшаб қолса, табиийки, улар сизга ҳеч нарса бермайди. Сиз улардан-да беҳроқ ва теранроқ ёзишингиз зарур.\nАйтганча, қайси адибларни севиб ўқийсиз?\n– Стивенсон, Торо… Ҳаммасини бирданига айтиб беролмайман-ку…\n– “Уруш ва тинчлик”ни ўқиганмисиз?\n– Жудаям яхши роман. Албатта ўқиб чиқинг. Ҳозир мен хонамга ўтиб, биринчи навбатда ўқиб чиқишингиз шарт бўлган китоблар рўйхатини тузиб бераман.\nБир қарашда бир нарса дея олмайман-у, лекин жиддий одам кўринасиз… Сермулоҳазалик – ижодкор аҳлининг асосий хислати. Қалами ўткир ёзувчининг довруғи оламни тутади. Шунингдек, тасаввурга ва ифодалиликка бойлиги билан бу машғулот юксак санъат чўққиси ҳамдир. Кишида салоҳият ҳам бўлиши шарт. Ахир баъзилар умуман ёза олмайди. Баъзан уқувингиз йўқлигини сезиб қолсангиз, қандай иш тутган бўлардингиз?\n– Қайдам? Киши ўзида қобилият бор ёки йўқлигини фаҳмлаши мумкинми?\n– Асло. Иқтидор кутилмаганда яшиндек ярқ этиб чақнаши учун ёзувчи тинмай ёзишига тўғри келади. Зеро, истеъдодингиз бўлса, эртами-кечми у албатта ўзини намоён этади. Гарчи ёзувчилик барқарор даромад манбаи бўлмаса-да, сизга мунтазам ижод қилиб туришни маслаҳат бераман.\n– Тасаввур ҳақида нималар дея оласиз? Башарти ёзувчида фантазия бўлмаса ҳам бўлаверадими?\n– Ижод қилиш жараёнида тасаввурингизни бойитиб боринг.\n– Кишининг ўзи азалдан ношуд бўлса-чи?\n– Баъзан шундай ҳам бўлиб туради.\n– Ўтган йили мен бир қанча штатларни дарбадар кездим, оғир юк уловларини бошқардим. Саргардонлик ижодкор учун яхши тажриба мактаби вазифасини ўташи мумкин дейсизми?\n– Ҳа, ўтайди. Бу менинг ҳам бошимдан кечган. Ҳозир эса оиламга тугал боғланиб қолганман. Бундан ташқари, ўз шахсиятингни ўрганмоқчи, юриш-туришингни кузатмоқчи бўлсанг, фақат йўл юришдан иш чиқмайди. Бирон жойда хийла вақт қўним топиб, ҳаётнинг аччиқ-чучугини тотиб кўришинг, ўзлигингни англаб етишинг лозим. Оддий шарт-шароитлардан ҳам маҳрум дайдиларнинг бу қўналғаларидан материал тўплай билиш керак. “Гекльберри Финнинг саргузаштлари”ни ўқиганмисиз?\n– Жудаям илгари.\n– Яна ўқиб чиқинг. Бу Америка адиби қаламига мансуб энг ажойиб роман. Америка адабиётининг ибтидоси бу. Стивен Крейннинг “Мовийранг меҳмонхона” романини ўқиганингиз борми?\n– Ўқиганим йўқ.\n– Мана сизга ҳар бир ёзувчи мутолаа қилиши шарт асарлар рўйхати. Булар бўлғуси қаламкаш ўзлаштириши зарур мажбурий таълимнинг бир қисмидир.\nСтивен Крейн – “Мовийранг меҳмонхона”, “Очиқ китоб”\nГюстав Флобер – “Бовари хоним”\nЖеймс Жойс – “Дублинликлар”\nСтендаль – “Қизил ва қора”\nСомерсет Моэм – “Башарий эҳтирослар юки”\nЛев Толстой – “Уруш ва тинчлик”, “Анна Каренина”\nТомас Манн – “Будденброклар”\nЖорж Мур – “Идеализмнинг инкор этилиши”\n“Инглиз шеъриятининг Оксфорд китоби”\nФ.М.Достоевский – “Ака-ука Карамазовлар”\nЭдуард Каммингс – “Маҳобатли хона”\nШарлотта Бронте – “Жэн Эйр”\nГенри Жеймс – “Америкалик”.\nМабодо ушбу асарларни ўқимаган бўлсангиз, унда бадиий савиянгиз паст экан. Бу асарлар ўзида ёзувчилик санъатининг турли услубларини мужассам этган. Уларнинг айримлари сизни зериктирса, баъзилари шундай маҳорат билан ёзилганки, роман-навислик сизга, гўё эришиб бўлмайдиган орзудек туюлади.\n– Романни бошлашдан аввал унинг сюжетини ривожлантириш мақсадида, албатта, режа тузиб чиқиш, ҳали ёзилмаган асарни бобларга ажратиш кераклиги тўғрисида ўқиганман…\n– Бекор гап! Башарти режа асосида ёзадиган бўлсангиз, унда китобхон сизни бир зумдаёқ фош этиб қўяди. Баён усулингиз зўрма-зўраки чиқади, фантазиянгиз қовушмай, ғайритабиий кўринади. Баъзан буларнинг бари нима билан тугаши сизга олдиндан маълумдек туюлади. Бироқ қаламга қўл урганинг ҳамон ҳаммаси бутунлай бошқача тус олади. Асарнинг фасли қаерда тугашини ёш ижодкорлар ҳам билишади. Мен эса романни ёзиб тугатмагунча уни фаслларга ажратмайман.\n– Ёзувчи ўз фаолиятини газета ва арзон-гаров нашрлардан бошлаши керак дейишади…\n– Мутлақо нотўғри! Бу сафсатага асло ишонманг! Ёзувчи бўлишга аҳд қилдингми, пул топишни мухбирлик ёки бошқа касб-кордан ахтаришинг керак. Дарвоқе, мўмай пул топиш учун ёзувчилик қилиш шарт эмас. Агарда кундалик ёки ҳафталик нашрлар учун ҳар хил бўлмағур нарсалар ёзиш билан ўзингни овора қилаверсанг, натижада ҳеч қачон қалам тебратишни ўргана олмайсан. Бунинг учун киши бир муддат мухбирлик қилиб кўриши, бармоқларини қавартиб ишлаши зарур, чунки яхшигина “чигил ёзди” машғулоти – журналистика тилни мукаммал эгаллаш омили бўлиб хизмат қилади. Ва яна ҳар куни машқ қилиб туриш лозим. Кўрган-кечирганларин-гизни оқ қоғозга тушириб боришга, уларнинг жонли ва ёрқин баён этишга эришмоғингиз даркор. Мопассанга шундай ёзишни Флобер маслаҳат беради. Бирон нарсани, айтайлик, бандаргоҳдаги юк вагонини, денгиз бўғозида гувранаётган тўфонни безовта мавжланаётган денгиз сувлари-ни қаламга олинг. Буларнинг барига руҳий таассуротларингизни жо қилиб ёзинг. Зеро, мана шундай ҳар куни ёзиб боришни одат қилсангиз, уларни жон деб ўқиб чиқардим.\n– Бир кунда нечта сўз ёза оласиз?\n– Ҳар хил. Баъзан бир ўтиришда анча-мунча қоғоз қоралаб ташлайман, гоҳида бир неча кунлаб қўлим келишмай қийналиб юраман.\n– Бернард Шоу, ёзувчиликни бўйнига олган киши ҳар куни кам деганда мингтагача сўз ёзиб бориши керак, деб таъкидлайди.\n– Йўқ, бу жудаям кўплик қилади. Бир кунда мингта сўз битиш – бағоят мушкул иш. Башарти шу зайлда ишлайдиган бўлсангиз, кўп ўтмай ийиғингиз чиқиб кетиб, ҳар хил бўлмағур нарсаларни ёза бошлайсиз. Бир кунда 500 та сўз ёзганингиздаям, бунча кўп сийқа гап-сўзлар “тизими”ни китобат этадиган ноширни топиш жудаям қийин. Бир юз саксон мингта сўз – бу бир йилда иккита роман дегани.\n– Нима бўлгандаям ёзувчиликка иштиёқим баланд. Бироқ ҳар сафар, қўлимга қалам тутарканман, ўзимни беҳуд ва ночор ҳис қила бошлайман.\n– Бу ҳали ҳеч нарса дегани эмас. Масалан, мен ҳар гал, ёзишга ўтирарканман, лоақал икки мисра хат битишгаям ожиздек сезаман ўзимни. Ёзувчилик нақадар заҳматли иш. Бу касблар орасида энг мушкули! Агарда у осон бўлганида, унда ҳамма ёзувчиликни ихтиёр этармиди… Камдан-кам кишиларнинг қўлидан келгани учун ҳам уларга яхшигина пул тўлашади. Шунинг учун ёзгандаям зўр ёзиш керак!\n– Ҳикоянгиз ўқишли чиқиши учун нима қилиш керак?\n– Анчайин кишилар қизиқ бир воқеани оқ қоғозга тушириб, уни таъсирчан баён эта оладилар. Ҳамма гап ҳадеганда кўзга ташланавермайдиган осуда, жўн воқеани қизиқарли, сермазмун, ҳиссиётларга бой қилиб ифодалай билишда.\n– Энг яхши асарларингиз шахсий ҳаётингиздан олиб ёзилганми?\n– Мен уларни ўйлаб топганман. Воқеа, ҳодисаларни бичиб-тўқиш керак. Шахсий ҳаётини кузатган ўн кишингиздан атиги биттасининг кечинмаларини қаламга олиш мумкин. Масалан, бирон танишингизни ёши, исм-фамилияси, насл-насабини ўзгартириб, уни умрида кўрмаган мамлакат фуқароси қилиб, ундан ишонарли персонаж яратиш мумкин. Асар қаҳрамони учун бирон қизиқарли ҳолат яратиб, воқеа-ҳодисаларнинг жонли, тўлақонли чиқишига эришинг. Агар ўйлаб топиш, кашф этиш ҳадисини эгаллаб олган бўлсангиз, кўнглингизга сиққанича ёзаверинг.\nМиянгизга ажойиб бир фикр келиб, сизни безовта қила бошласа, дарҳол уни қоғозга туширинг. Бир ўтиришда яратиладиган асарлар айнан шундай ёзилади. Ёдимда, бирда иккита ҳикояни бирданига ёзиб ташлаганман. Биттасини тамомлаб, ҳеч қандай чарчоқ ҳис қилмадим ва иккинчисиниям қотириб ташладим. Сиз тайёр ҳикоянгизни 1-2 ҳафта чеккага ташлаб қўйинг. Кейин, уни ўқиётганингизда, сизда муаллифнинг эмас, ўқувчининг тасаввури уйғонади…\n– Мендаям ёзувчилик иқтидори шаклланармикин?\n– Бунинг учун сизда барча имкониятлар мавжуд. Башарти ҳар биримиз довруғи оламни тутадиган буюк ёзувчи бўлишдек рўёга хомтамаликдан кечсаккина, орзу-умидларимиз ушалиши мумкин. Мен ибратли умр йўлини босиб ўтган инсонга адабиёт эшикларини очиб бердим. Унинг нечоғлик услубда ёзиши анчайин муҳим эмас, зеро яхши асар ёзган бўлса, у албатта ўз ноширини топади.\n– Киши ўзига тўғри йўл танлаганлигини идрок эта олиши мумкинми?\n– Ботинида алланима буни унга эслатиб туради.\n– Биласизми, мен яккаш чиройли сўзларга учиб юраман…\n– Бу – кўпларнинг қусури. Кенг китобхонлар оммаси ўртасида довруғ қозонган адабиёт ҳеч қачон ўз мавқеини йўқотмайди. Сен ўзинг ҳамиша мулоқотда бўлиб келган одамларнинг сўз бойлигидан ўз луғатингни қидириб топишинг лозим. Бу асрлар синовидан ўтган каломдир. Оддий, жўн сўзлар – сўзларнинг энг афзалидир.\nРусчадан Илҳом Ҳафизов таржимаси\n← Аввалги Аввалги Кун ҳикмати 32: Суқрот манманлик ҳақида\nКейинги → Кейинги: Тоғай Мурод. Кундалик дафтардан


14 ноябрь, 2018, 16:50 329\nСамарқандда Миллий олимпия қўмитаси соврини учун Ўзбекистон кубоги бошланди\nБугун Самарқанд шаҳридаги 2-сонли болалар ва ўсмирлар спорт мактаби қошидаги «Нафис» спорт мажмуасида камондан отиш бўйича Миллий олимпия қўмитаси соврини учун Ўзбекистон кубоги старт олди. Мусобақада Республикамизнинг 8 та вилоятидан 70 нафарга яқин спортчи иштирок этмоқда.\nБугун Самарқанд автомобилсозлик касб-ҳунар коллежи биносида мусобақага бағишланган матбуот анжумани бўлиб ўтди. Тадбирда Ўзбекистон камондан отиш федерацияси раиси Отабек Имомов, Туркиядан ташриф буюрган селекционер мураббий Владимир Леквишвили ва бошқалар иштирок этишди.\n«2020 йили Токио шаҳрида бўлиб ўтадиган ёзги Олимпия ўйинларида иштирок этиш учун лицензия қўлга киритиб, муносиб иштирок этиш олдимизга қўйилган энг асосий вазифадир. Биз Ўзбекистоннинг турли ҳудудларида камондан отиш спорт турини ривожлантириш, ёшларни ушбу спорт турига жалб қилиш ҳамда юртимиз байроғини нуфузли мусобақаларда баланд кўтаришни ўз олдимизга мақсад қилиб қўйганмиз», – деди Отабек Имомов.


Перу шимолида 8 балли зилзила содир бўлди. Бу ҳақда АҚШ Геология хизмати якшанба, 26 май куни хабар берди.\nХабарга кўра, халқаро вақт билан соат 07:41 да (Тошкент вақти билан соат 12:41 да)да кучли ер ости силкинишлари қайд этилди. Зилзила ўчоғи 115 километр чуқурликда жойлашгани айтилмоқда. Эпицентр Лагунас туманидан 80 км. жануби-шарқда, 44,3 минг киши яшовчи Мойобамба шаҳридан тахминан 190 км. шарқда жойлашгани маълум қилинди.\nЦунами ва бошқа табиий офатлар хавфи эълон қилинмади. Вайронагарчилик ва қурбон бўлганлар ҳақида ҳозирча маълумот олинмаган.


Жиззахда янги очилган Аквапарк сув билан таъминланмаган\n17:09 / 03.11.2015\nЖиззах шаҳрида аҳолининг маданий ҳаётини таъминлаб берадиган мақбул инфратузилмалар мавжуд эмас, деб ҳисобламоқда 2016-2024 йилларда мазкур шаҳарнинг ижтимоий-иқтисодий ривожлантириш стратегияси лойиҳасини ишлаб чиққан мутахассислар.\n“Мавжуд истироҳат боғлари режалаштириш сифатининг пастлигидан азият чекмоқда, яқинда фойдаланишга топиширилган аквапаркда эса сув мутлақо мавжуд эмас. Аксарият кинотеатрлар фаолият кўрсатмаяпти”, - дея тасдиқламоқда ҳужжатни ишлаб чиққанлар.\nЖиззах вилояти ҳокимияти маълумотига кўра, айни пайтда Жиззах шаҳрида 2 театр, 2та кинозал, 3та истироҳат боғи, 1 музей, кўзи ожизлар учун 1 кутубхона ва 1та клуб фаолият олиб бормоқда. Шунингдек, шаҳарда 256та спорт объекти мавжуд бўлиб, уларнинг 37таси баскетбол, 57таси волейбол, 33таси футбол майдонлари ҳисобланади.\n47та ёпиқ спорт иншооти, 2та футбол стадиони ва 4та сузиш ҳавзаси, 1 манеж, 15та теннис корти ҳамда 2та гимнастика зали ишлаб турибди.\n47,2 фоиз мактаб ёшидаги болалар турли спорт машғулотларида қатнашмоқда.